
I VISPĀRĪGĀ INFORMĀCIJA
1. Iepirkuma priekšmets, procedūras veids un paredzamā līguma cena

1.1. Iepirkuma priekšmets – iekrāvēju ar pagriežamu strēli un papildaprīkojumu piegāde, apkope un neparedzētu remontdarbu (kuri nav garantijas remontdarbi) veikšana garantijas laikā saskaņā ar Pasūtītāja izstrādāto tehnisko specifikāciju.
1.2. CPV kods: 16700000-2 (Traktori).
1.3. Iepirkuma veids - atklāta iepirkuma procedūra saskaņā ar Pasūtītāja Iepirkuma nolikumu.
1.4. Iepirkuma paredzamā līguma cena: 350 000,00 EUR  neieskaitot pievienotās vērtības nodokli (turpmāk – PVN).
1.5. Iepirkuma komisija: iepirkuma procedūru organizē Pasūtītāja apstiprināta iepirkuma komisija (turpmāk – iepirkuma komisija).

2. Iepirkuma identifikācijas numurs: iepirkuma identifikācijas numurs – RS/2026/44.

3. Pasūtītāja nosaukums, adrese un citi rekvizīti:
Rīgas pašvaldības sabiedrība ar ierobežotu atbildību "Rīgas satiksme"
Reģ. Latvijas Republikas Komercreģistrā ar Nr.40003619950
Juridiskā adrese: Kleistu iela 28, Rīga, LV - 1067
Biroja adrese: Vestienas iela 35, Rīga, LV-1035
Tālr. 67104800.

4. Pasūtītāja kontaktpersona:
Alena Kamisarova, tālr. +371 67104791, e-pasts: alena.kamisarova@rigassatiksme.lv.
5. Pretendenti
5.1. [bookmark: _Ref327451068]Iepirkuma procedūrā var piedalīties jebkurš pretendents, kas atbilst Pasūtītāja izvirzītajām prasībām un, iesniedzot piedāvājumu, apliecinās spējas nodrošināt šajā nolikumā minēto pakalpojumu sniegšanu, kā arī slēgt iepirkuma līgumu ar tajā minētajiem noteikumiem.
5.2. Pretendentiem ir tiesības apvienoties apvienībā un iesniegt kopīgu piedāvājumu. 
5.3. Gadījumā, ja pretendentu apvienībai tiks piešķirtas līguma slēgšanas tiesības, tai pēc savas izvēles jāizveido personālsabiedrība (pilnsabiedrība), vai jānoslēdz sabiedrības līgums, vienojoties par apvienības dalībnieku atbildības sadalījumu. 

II INFORMĀCIJAS APMAIŅA, PIEDĀVĀJUMU NOFORMĒŠANAS, IESNIEGŠANAS KĀRTĪBA
6. Informācijas apmaiņa
6.1. Saziņa starp Pasūtītāju un ieinteresētajiem piegādātājiem iepirkuma procedūras ietvaros notiek latviešu valodā, rakstiski pa pastu vai e-pastu. 
6.2. Papildu informāciju par iepirkuma procedūras nolikumu var pieprasīt, iesniedzot šādu pieprasījumu rakstiskā formā Pasūtītāja adresē, nosūtot pa pastu, vēstuli adresējot iepirkuma komisijai vai elektroniski parakstītu, nosūtot uz e-pasta adresi sekretariats@rigassatiksme.lv.
6.3. Ja pretendents ir laicīgi pieprasījis papildu informāciju par iepirkuma procedūras dokumentos iekļautajām prasībām, pasūtītājs to sniedz piecu darbdienu laikā, bet ne vēlāk kā sešas dienas pirms piedāvājumu iesniegšanas termiņa beigām. 
6.4. Jebkura papildu informācija, kas tiks sniegta saistībā ar šo iepirkuma procedūru, tiks publicēta Pasūtītāja mājaslapā internetā sadaļā “Iepirkumi un izsoles”. Ieinteresētajam piegādātājam ir pienākums sekot līdzi publicētajai informācijai. Iepirkuma komisija nav atbildīga par to, ja kāda ieinteresētā persona nav iepazinusies ar informāciju, kurai ir nodrošināta brīva un tieša elektroniskā pieeja. 

7. Iespējas saņemt iepirkuma procedūras dokumentus un ar tiem iepazīties
7.1. Elektroniska piekļuve: Pasūtītāja interneta vietne www.rigassatiksme.lv, sadaļa “Iepirkumi un izsoles” - https://www.rigassatiksme.lv/lv/par-mums/iepirkumi/ un elektronisko iepirkumu sistēmā apakšsistēmā „e-konkursi” https://www.eis.gov.lv/EKEIS/Supplier.

8. Piedāvājuma noformēšana
8.1. Iesniegtajiem dokumentiem ir jābūt skaidri salasāmiem, lai izvairītos no jebkādām šaubām un pārpratumiem, kas attiecas uz vārdiem un skaitļiem. Tiem ir jābūt bez kļūdām, iestarpinājumiem, labojumiem vai papildinājumiem.
8.2. Piedāvājums iesniedzams latviešu valodā. Konkursa procesa laikā sarakste starp Pasūtītāju un pretendentiem noris latviešu valodā. Pretendents var piedāvājumā iekļaut oriģināldokumentus vai aprakstus svešvalodā, bet dokumentiem, kas iesniegti citā valodā, jābūt pievienotam pretendenta apliecinātam tulkojumam latviešu valodā.
8.3. Visus iepirkuma procedūras piedāvājuma dokumentus un to pielikumus jāparaksta pretendenta amatpersonai ar pārstāvības tiesībām vai pretendenta pilnvarotai personai. Ja piedāvājumu paraksta pilnvarota persona, tad kopā ar piedāvājumu jāiesniedz arī pilnvara. 
8.4. Ja piedāvājumu iesniedz personu grupa vai personālsabiedrība, piedāvājumu paraksta visas personas, kas iekļautas personu grupā vai personālsabiedrībā. Piedāvājumā norāda personu, kura pārstāv personu grupu iepirkuma procedūrā, kā arī katras personas atbildības apjomu.
8.5. Piedāvājumā iekļautajiem dokumentiem jāatbilst Dokumentu juridiskā spēka likuma, Elektronisko dokumentu likuma, kā arī un Ministru kabineta 2018.gada 4.septembra noteikumu Nr.558 “Dokumentu izstrādāšanas un noformēšanas kārtība” un Ministru kabineta 2005.gada 28.jūnijā noteikumu Nr.473 “Elektronisko dokumentu izstrādāšanas, noformēšanas, glabāšanas un aprites kārtība valsts un pašvaldību iestādēs un kārtība, kādā notiek elektronisko dokumentu aprite starp valsts un pašvaldību iestādēm vai starp šīm iestādēm un fiziskajām un juridiskajām personām prasībām”.

9. Piedāvājumu iesniegšanas un atvēršanas vieta, datums, laiks un kārtība
9.1. Iepirkuma procedūras piedāvājumi jāiesniedz līdz 2026. gada 3. augusta plkst. 14.30, elektroniski Elektronisko iepirkumu sistēmas e-konkursu apakšsistēmā, ievērojot šādas pretendenta izvēles iespējas:
9.1.1. izmantojot e-konkursu apakšsistēmas piedāvātos rīkus, aizpildot minētās sistēmas e-konkursu apakšsistēmā šīs iepirkuma procedūras sadaļā ievietotās formas;
9.1.2. elektroniski aizpildāmos dokumentus elektroniski sagatavojot ārpus Elektronisko iepirkumu sistēmas e - konkursu apakšsistēmas un pievienojot prasībām atbilstošā Elektronisko iepirkumu sistēmas saskarnes laukā (šādā gadījumā pretendents ir atbildīgs par aizpildāmo formu atbilstību dokumentācijas prasībām un formu paraugiem); 
9.2. Ārpus Elektronisko iepirkumu sistēmas e-konkursu apakšsistēmas iesniegtie piedāvājumi tiks atzīti par neatbilstošiem Nolikuma prasībām.
9.3. Sagatavojot piedāvājumu, pretendents ievēro, ka:
9.3.1. Pieteikuma veidlapa un finanšu piedāvājums saskaņā ar e - konkursu apakšsistēmā iepirkuma procedūras profilam pievienotajām dokumentu veidnēm jāaizpilda tikai elektroniski, katrs atsevišķā elektroniskā dokumentā ar Microsoft Office 2010 (vai vēlākas programmatūras versijas) rīkiem lasāmā formātā un jāpievieno tam paredzētajā iepirkuma procedūras profila sadaļā. Tehniskais piedāvājums jāsagatavo kā atsevišķs elektronisks dokuments ar Microsoft Office 2010 (vai vēlākas programmatūras versijas) vai Adobe Acrobat Reader rīkiem nolasāmā formātā, nodrošinot teksta meklēšanas un kopēšanas iespējas;
9.3.2. Iesniedzot piedāvājumu, pretendents to paraksta ar drošu elektronisko parakstu un laika zīmogu vai ar Elektronisko iepirkumu sistēmas piedāvāto elektronisko parakstu. Pretendents pēc saviem ieskatiem dalības pieteikumu, tehnisko piedāvājumu un finanšu piedāvājumu var ar drošu elektronisko parakstu un laika zīmogu parakstīt atsevišķi. Piedāvājumu paraksta persona, kuras paraksta tiesībām ir jābūt nostiprinātām atbilstoši normatīvajos aktos noteiktajam regulējumam. Ja dokumentāciju paraksta pretendenta pilnvarota persona, pievienojot attiecīgu paraksta tiesīgās personas izdotu pilnvaru vai normatīvajos aktos noteiktā kārtībā apliecinātu pilnvarojuma kopiju.
9.4. Piedāvājums jāsagatavo tā, lai nekādā veidā netiktu apdraudēta Elektronisko iepirkumu sistēmas e-konkursu apakšsistēmas darbība un nebūtu ierobežota piekļuve piedāvājumā ietvertajai informācijai, tostarp piedāvājums nedrīkst saturēt datorvīrusus un citas kaitīgas programmatūras vai to ģeneratorus. Ja piedāvājums saturēs kādu no šajā punktā minētajiem riskiem, tas netiks izskatīts. Gadījumā, ja piedāvājums ir šifrēts, pretendentam ne vēlāk kā 15 (piecpadsmit) minūšu laikā pēc piedāvājuma atvēršanas termiņa, jāiesniedz derīga elektroniskā atslēga un parole šifrētā dokumenta atvēršanai. 
9.5. [bookmark: _Toc228445268]Piedāvājumu atvēršanas sanāksmes finanšu piedāvājumu kopsavilkums ir pieejams Elektronisko iepirkumu sistēmā.
9.6. Pasūtītājs nesedz nekādus izdevumus, kas pretendentiem ir radušies sakarā ar piedāvājuma sagatavošanu un iesniegšanu.

10. Piedāvājuma derīguma termiņš
10.1. Piedāvājuma derīguma termiņš sākas no tā iesniegšanas brīža un ir spēkā 120 (viens simts divdesmit) kalendārās dienas. 
10.2. Pamatojoties uz Pasūtītāja rakstisku lūgumu, pretendents var pagarināt piedāvājuma derīguma termiņu. Pretendentam sava piekrišana vai noraidījums jāsniedz rakstveidā.

11. Piedāvājuma sastāvs
11.1. Piedāvājumi iesniedzami atbilstoši  iepirkuma procedūras nolikumā iekļautajiem dokumentu paraugiem. Pretendentu piedāvājums sastāv no: 
11.1.1. pieteikuma, kas sagatavots atbilstoši 1.pielikuma paraugam;
11.1.2. pretendenta atlases dokumentiem, kas sagatavoti atbilstoši iepirkuma procedūras nolikuma 18.punktā noteiktajām prasībām;
11.1.3. Tehniskā piedāvājuma, kas sagatavots saskaņā ar nolikuma 2.pielikumu un atbilstoši 19.1.punkta prasībām.
11.1.4.	Finanšu piedāvājuma, kas sagatavots saskaņā ar nolikuma 3.pielikumu un atbilstoši 19.2.punkta prasībām.

12. Piedāvājuma apjoms
12.1. Piedāvājumu  pretendents ir tiesīgs iesniegt tikai par visu iepirkuma priekšmetu kopumā. Nepilnīgi piedāvājumi nav atļauti.
12.2. Piedāvājumu variantu iesniegšana šajā iepirkuma procedūrā nav pieļaujama. 

III INFORMĀCIJA PAR IEPIRKUMA PRIEKŠMETU
13. Iepirkuma priekšmets 
13.1. Iepirkuma priekšmets: 2 (divu) iekrāvēju ar pagriežamu strēli un papildaprīkojumu piegāde, apkope un neparedzētu remontdarbu (kuri nav garantijas remontdarbi) veikšana garantijas laikā saskaņā ar Tehnisko specifikāciju (2.pielikums).
13.2. Aprīkojums:
13.2.1. Greifera kauss ar stiprinājumu (2 gab.);
13.2.2. Universālais kauss 4x1 (2 gab.);
13.2.3. Skelete (sijājamā) kauss (1 gab.).

13.3. [bookmark: _Hlk35947478]Piegādes termiņš: 12 mēnešu laikā no līguma noslēgšanas dienas.
13.4. Garantijas termiņš:
13.4.1. iekrāvējam – ne mazāk kā 36 mēneši vai līdz 3600 motor stundas (turpmāk - m/h ) (atkarībā no kurš no kritērijiem pēc piegādes iestājas pirmais) no piegādes dienas;
13.4.2. papildaprīkojumam  – ne mazāk kā 12 mēneši no piegādes dienas.

14. Līguma izpildes laiks un vieta
14.1. Iepirkuma līguma projekts ir pievienots nolikumam kā 4.pielikums un kalpos par pamatu iepirkuma līguma noslēgšanai starp Pasūtītāju un iepirkuma procedūras uzvarētāju.
14.2. Iepirkuma līguma pielikumi tiks izstrādāti pēc iepirkuma procedūras uzvarētāja paziņošanas saskaņā ar nolikumā, tā pielikumos un iepirkuma procedūras uzvarētāja piedāvājumā ietverto informāciju.
14.3. Norēķini starp Pasūtītāju un Izpildītāju tiek veikti saskaņā ar iepirkuma līgumā (4.pielikums) noteikto kārtību.
14.4. Līguma izpildes vieta – Rīga.

IV PRETENDENTU ATLASES PRASĪBAS
15. Pretendenta izslēgšanas noteikumi
15.1. Iepirkuma komisija attiecībā uz Pretendentu, kuram būtu piešķiramas līguma slēgšanas tiesības, kā arī personu, uz kuras iespējām tas balstījies, lai apliecinātu, ka tā kvalifikācija atbilst Iepirkuma dokumentos noteiktajām prasībām, Valsts ieņēmumu dienesta tīmekļvietnē pieejamajā parādnieku reģistrā pārbauda, vai iepriekšminētajām personām piedāvājumu iesniegšanas termiņa pēdējā vai dienā, kad pieņemts lēmums par iespējamu iepirkuma līguma slēgšanas tiesību piešķiršanu, ir nodokļu parādi, kas pārsniedz 150 euro. Ja nodokļu parādi pārsniedz 150 euro, Iepirkuma komisija rīkojas pēc analoģijas ar Sabiedrisko pakalpojumu sniedzēju iepirkumu likuma 48.panta piektās daļas 1. punkta c) apakšpunktu un sestās daļas regulējumu. Gadījumā, ja nodokļu parāds 150 euro apmērā tiek pārsniegts, Pretendents vai persona, uz kuras iespējām tas balstījies, lai apliecinātu, ka tā kvalifikācija atbilst Iepirkuma dokumentos noteiktajām prasībām, ir tiesīgs nodrošināt uzticamību, izpildot saistības nodokļu (tai skaitā valsts sociālās apdrošināšanas) jomā un iesniedzot Pasūtītājam pierādījumus par saistību izpildi vai arī pierādījumus, ka personai nemaz nebija neizpildītu saistību nodokļu (tai skaitā valsts sociālās apdrošināšanas) jomā. Minēto pierādījumu iesniegšanai Pasūtītājs dod laiku, kas nav īsāks par piecām darbdienām.
15.2. Iepirkuma komisija attiecībā uz Pretendentu, kuram būtu piešķiramas līguma slēgšanas tiesības, kā arī personu, uz kuras iespējām tas balstījies, lai apliecinātu, ka tā kvalifikācija atbilst Iepirkuma dokumentos noteiktajām prasībām, pieprasa iesniegt kompetentu institūciju izziņas (Izslēgšanas gadījumu neesamība var tikt pierādīta arī ar izziņām, ko Pretendents par sevi iegūst no Elektroniskās iepirkumu sistēmas), kas apliecina, ka Pretendentam un personai, uz kuras iespējām Pretendents balstās, nav pasludināts maksātnespējas process, apturēta tā saimnieciskā darbība vai tas tiek likvidēts. Gadījumā, ja tiek konstatēts, ka personai, uz kuras iespējām Pretendents balstās, ir pasludināts maksātnespējas process, apturēta tā saimnieciskā darbība vai tas tiek likvidēts, Pasūtītājs rīkojas pēc analoģijas ar Sabiedrisko pakalpojumu sniedzēju iepirkumu likuma 49.panta piektajā daļā paredzēto.
15.3. Pretendents tiek izslēgts no turpmākās dalības iepirkuma procedūrā, ja uz pretendentu ir attiecināms jebkurš no Starptautisko un Latvijas Republikas nacionālo sankciju likuma 11.1 panta pirmajā daļā noteiktajiem gadījumiem.
15.4. Pretendents tiek izslēgts no turpmākās dalības iepirkuma procedūrā, ja tiek konstatēts, ka pretendents ir 2022. gada 8. aprīļa Eiropas Savienības Padomes Regulas 2022/576, ar kuru groza Regulu Nr. 833/2014 par ierobežojošiem pasākumiem saistībā ar Krievijas darbībām, kas destabilizē situāciju Ukrainā, 1. panta 23. punktā iekļautajā 5. k panta 1. punktā noteiktā persona.

16. Prasības profesionālās darbības veikšanā
16.1. Pretendentam vai, ja pretendents ir piegādātāju apvienība (turpmāk – apvienība) – visiem apvienības dalībniekiem, ir jābūt reģistrētiem Komercreģistrā vai, ja pretendents ir ārvalstu persona – reģistrētam atbilstoši attiecīgās valsts normatīvo aktu prasībām.

17. Prasības pretendenta tehniskajām un profesionālajām spējām
17.1. Pretendentam iepriekšējo 3 (trīs) gadu laikā (2023., 2024., 2025. gadā, kā arī 2026. gadā periodā līdz piedāvājumu iesniegšanas brīdim) ir pieredze vismaz 2 (divu) iekrāvēju piegādē un apkopē.

V PRETENDENTA ATBILSTĪBAS PĀRBAUDE
(ATLASES DOKUMENTI)

18. Lai Pasūtītājs izvērtētu pretendentu un pretendents apliecinātu savu atbilstību nolikuma  IV sadaļā paredzētajām prasībām, pretendentam jāiesniedz sekojoši dokumenti:
18.1. ja pretendents ir ārvalstu persona, tam jāiesniedz reģistrācijas apliecības kopija vai izdruka no attiecīgās valsts publiskās datubāzes, kas apliecina atbilstību nolikuma 16.1.punktam. Attiecībā uz Latvijas Republikā reģistrētiem pretendentiem Pasūtītājs par šo pretendentu atbilstību nolikuma 16.1.punktam pārliecinās attiecīgo informāciju iegūstot publiskajā datubāzē;
18.2. lai noskaidrotu pretendenta atbilstību Pasūtītāja izvirzītajām atlases prasībām, Pasūtītājs pārbaudīs par pretendentu pieejamo informāciju publiskās datubāzēs;
18.3. informācija par pretendenta pieredzi saskaņā ar nolikuma 17.1.punktā  noteiktajām prasībām, atbilstoši šādam paraugam:
	Nr.p.k
	Pasūtītājs, pasūtītāja atbildīgā persona, amats, kontaktinformācija
	Piegādes laiks
	Īss piegādātā iekrāvēja apraksts (ražotājs, modelis, tehniski parametri), tajā skaitā, informācija par veiktajām apkopēm

	1.
	
	
	

	2.
	
	
	

	..
	
	
	



18.4. Izziņas un citus dokumentus, kurus izsniedz Latvijas kompetentās institūcijas, Pasūtītājs pieņem un atzīst, ja tie izdoti ne agrāk kā vienu mēnesi pirms iesniegšanas dienas, bet ārvalstu kompetento institūciju izsniegtās izziņas un citus dokumentus Pasūtītājs pieņem un atzīst, ja tie izdoti ne agrāk kā sešus mēnešus pirms iesniegšanas dienas, ja izziņas vai dokumenta izdevējs nav norādījis īsāku tā derīguma termiņu.
18.5. Apliecinot atbilstību prasībām attiecībā uz pretendenta tehniskajām un profesionālajām spējām, pretendents var balstīties uz citu personu iespējām neatkarīgi no savstarpējo attiecību tiesiskā rakstura. Šādā gadījumā pretendents pierāda Pasūtītājam, ka tā rīcībā būs nepieciešamie resursi, iesniedzot šo uzņēmēju apliecinājumu vai vienošanos par nepieciešamo resursu nodošanu pretendenta rīcībā. Pretendents, lai apliecinātu profesionālo pieredzi vai Pasūtītāja prasībām atbilstoša personāla pieejamību, var balstīties uz citu personu iespējām tikai tad, ja šīs personas sniedz pakalpojumu, kura izpildei attiecīgās spējas ir nepieciešamas. 
18.6. Pretendents savā piedāvājumā norāda visus tos apakšuzņēmējus vai apakšuzņēmēju apakšuzņēmējus, kuru sniedzamo pakalpojumu vērtība ir 10 000 EUR bez PVN vai lielāka, katram šādam apakšuzņēmējam izpildei nododamo iepirkuma līguma daļu, un pievieno vienošanos, kurā norādīti apakšuzņēmējam nododamo darbu veidi, šo darbu apjoms procentos no piedāvātās kopējās līguma cenas, un kurā apakšuzņēmējs apliecina gatavību veikt šos darbus, gadījumā, ja pretendents tiks atzīts par uzvarētāju. Apakšuzņēmēja sniedzamo pakalpojumu kopējo vērtību nosaka, ņemot vērā apakšuzņēmēja un visu attiecīgās iepirkuma procedūras ietvaros tā saistīto uzņēmumu sniedzamo pakalpojumu vērtību. Šā punkta izpratnē par saistīto uzņēmumu uzskata kapitālsabiedrību, kurā saskaņā ar koncerna statusu nosakošajiem normatīvajiem aktiem apakšuzņēmējam ir izšķirošā ietekme vai kurai ir izšķirošā ietekme apakšuzņēmējā, vai kapitālsabiedrību, kurā izšķirošā ietekme ir citai kapitālsabiedrībai, kurai vienlaikus ir izšķirošā ietekme attiecīgajā apakšuzņēmējā.
18.7. Pretendentam jāiesniedz pretendenta amatpersonas ar paraksta tiesībām izdota pilnvara, ja piedāvājumu neparaksta pretendenta amatpersona ar paraksta tiesībām. 

VI PIEDĀVĀJUMS
19. Piedāvājums sastāv no:
19.1. Tehniskā piedāvājuma, kas sagatavojams saskaņā ar 2.pielikumā pievienoto formu. Tehniskajam piedāvājuma jāpievieno piedāvātā iekrāvēja un papildaprīkojuma garantijas noteikumus un apkopju grafikus.
19.2.  Finanšu piedāvājuma, kas sagatavojams saskaņā ar 3.pielikumā pievienoto formu. Attiecībā uz finanšu piedāvājuma sagatavošanu pretendentam jāņem vērā, ka izmaksās jāiekļauj visas nodevas, nodokļi un pārējās izmaksas, kuras ir nepieciešamas un saistošas pretendentam, izņemot PVN, lai nodrošinātu iepirkuma izpildi saskaņā ar Līguma projektu, kas ietver iekrāvēju ar pagriežamu strēli un papildaprīkojuma piegādi, apkopi, garantiju, aprīkojuma garantiju (t.sk. transporta, administratīvās un citas izmaksas) un tā reģistrēšanu Valsts tehniskās uzraudzības aģentūrā. Visām izmaksām jābūt norādītām euro, ar precizitāti 2 (divas) zīmes aiz komata. Vienību cenu izmaiņas iepirkuma līguma darbības laikā nav paredzētas.

VII PIEDĀVĀJUMU VĒRTĒŠANAS KĀRTĪBA

20. Piedāvājumu vērtēšanas kārtība
20.1. Visus ar iepirkuma procedūras norisi saistītos jautājumus risina Pasūtītāja izveidota iepirkuma komisija. 
20.2. No sākuma komisija veic piedāvājumu noformējuma pārbaudi, kuras laikā iepirkuma komisija izvērtē, vai piedāvājums sagatavots un noformēts atbilstoši iepirkuma procedūras nolikuma II sadaļas prasībām. Ja piedāvājums neatbilst prasībām, iepirkuma komisijai, izvērtējot neatbilstību būtiskumu un ievērojot samērīguma principu, ir tiesības to noraidīt, un turpmākajā iepirkuma procedūrā tas tālāk netiek vērtēts.
20.3. Iepirkuma komisija pārbauda, vai Pretendents, tā darbinieks vai Pretendenta piedāvājumā norādītā persona nav konsultējusi vai citādi bijusi iesaistīta iepirkuma procedūras dokumentu sagatavošanā. Ja Pretendents, tā darbinieki vai Pretendenta piedāvājumā norādītā persona ir konsultējusi vai citādi bijusi iesaistīta iepirkuma procedūras sagatavošanā un ja šis apstāklis piegādātājam dod priekšrocības iepirkuma procedūrā, tādējādi kavējot, ierobežojot vai deformējot konkurenci, attiecīgā Pretendenta piedāvājums tiek noraidīts. Iepirkuma komisija, konstatējot minētos apstākļus, pirms iespējamās Pretendenta noraidīšanas ļauj tam pierādīt, ka nav tādu apstākļu, kas attiecīgajam piegādātājam dotu jebkādas priekšrocības iepirkuma procedūrā, tādējādi kavējot, ierobežojot vai deformējot konkurenci.
20.4. Iepirkuma komisija veic pretendenta tehniskā piedāvājuma atbilstības pārbaudi iepirkuma procedūras nolikuma prasībām. Ja pretendenta tehniskais piedāvājums neatbilst iepirkuma procedūras nolikuma prasībām, pretendents tiek izslēgts no turpmākās dalības iepirkuma procedūrā un tā piedāvājums tālāk netiek izskatīts.
20.5. Izvērtējot pretendenta finanšu piedāvājumu, iepirkuma komisija pārbauda tā atbilstību iepirkuma procedūras nolikuma prasībām, kā arī pārbauda, vai pretendenta finanšu piedāvājumā nav aritmētisku kļūdu. Ja finanšu piedāvājums neatbilst iepirkuma procedūras nolikuma prasībām, pretendents tiek izslēgts no turpmākās dalības iepirkuma procedūrā un tā piedāvājums tālāk netiek izskatīts. Iepirkuma komisija, konstatējot aritmētiskās kļūdas, šīs kļūdas izlabo un informē pretendentu par aritmētisko kļūdu labojumu un laboto piedāvājuma summu. Novērtējot un salīdzinot piedāvājumus, kuros bijušas aritmētiskas kļūdas, Iepirkuma komisija ņem vērā izlabotās cenas.
20.6. Iepirkuma komisija izvērtē, vai piedāvājums neatbilst šķietami nepamatoti lēta piedāvājuma pazīmēm. Ja Iepirkuma komisija konstatē, ka varētu būt saņemts šķietami nepamatoti lēts piedāvājums, tā pieprasa pretendentam detalizētu paskaidrojumu par būtiskajiem piedāvājuma nosacījumiem saskaņā ar Sabiedrisko pakalpojumu sniedzēju iepirkuma likuma 59.pantu.
20.7. Iepirkuma komisija veic pretendenta kvalifikācijas pārbaudi, vadoties no pretendenta iesniegtajiem pretendentu atlases dokumentiem, kā arī pārbaudot pretendentu atbilstību nolikumā izvirzītajām prasībām publiski pieejamās datubāzēs. Ja pretendents neatbilst iepirkuma procedūras nolikumā norādītajām pretendenta atlases prasībām, pretendents tiek izslēgts no turpmākās dalības iepirkuma procedūrā.
20.8. Iepirkuma komisija ir tiesīga pretendentu kvalifikācijas, tehnisko un finanšu piedāvājumu atbilstības pārbaudi veikt tikai tam pretendentam, kuram būtu piešķiramas iepirkuma līguma slēgšanas tiesības.
20.9. Iepirkuma komisija attiecībā uz Pretendentu, kuram būtu piešķiramas līguma slēgšanas tiesības, pārbauda tā atbilstību Starptautisko un Latvijas Republikas nacionālo sankciju likuma prasībām. 

21. Piedāvājuma izvēles kritērijs
21.1. Pretendentu piedāvājumi tiek vērtēti pēc pretendentu iesniegtā finanšu un tehniskā piedāvājuma, izvēloties saimnieciski visizdevīgāko piedāvājumu.
21.2. Nosakot saimnieciski izdevīgāko piedāvājumu, tiek izmantoti šādi kritēriji:
	Nr.p.k.
	Pretendenta piedāvājuma kritērijs
	Punktu skaits
	Kritērijs

	1. 
	Pretendenta piedāvātā kopējā cena EUR bez PVN par iekrāvēju ar papildaprīkojumu piegādi.

Formula:
A = 90 x (Az / Ap), kur:
A – pretendenta iegūtais punktu skaits
90 – noteiktais maksimālais punktu skaits kritērijam;
Az – zemākā piedāvātā cena
Ap – vērtējamā pretendenta piedāvātā cena

	90
	A

	2. 
	Iekrāvēja garantijas termiņš mēnešos (papildus minimālajai 36 mēnešu vai 3600 m/h garantijai(atkarībā no kurš no kritērijiem pēc piegādes iestājas pirmais).

Piešķiramais punktu skaits kritērijā “B” atkarībā no piedāvātā Iekrāvēja papildu garantijas termiņa ir šāds:
· Minimālais prasītais (36 mēneši vai 3600 m/h atkarībā no kurš no kritērijiem pēc piegādes iestājas pirmais)) – 0 punkti;
· Papildus 12 mēneši un 1000 m/h  – 5 punkti.
· Papildus 24 mēneši un 2000 m/h  – 10 punkti (maksimālie punkti).

	10
	B

	Kopējais iegūtais punktu skaits (K)
	100
	K=A+B



21.3. Vērtēšanas punktu skaits tiks noteikts ar 2 (diviem) cipariem aiz komata.
21.4. Par saimnieciski visizdevīgāko piedāvājumu Komisija atzīst tā pretendenta piedāvājumu, kas būs ieguvis lielāko punktu skaitu (K).
21.5. Ja iegūtais vērtējums vairākiem pretendentiem ir vienāds, tad kā izšķirošo izvēles kritēriju piemēros to, ka izvēlēto piedāvājumu ir iesniedzis pretendents, kurš ieguvis lielāko punktu skaitu A kritērijā. 

22. Lēmumu pieņemšanas kārtība un pretendentu informēšana
22.1. Iepirkuma komisija lēmumus pieņem sēdēs. Iepirkuma komisija ir lemttiesīga, ja tās sēdē piedalās vismaz divas trešdaļas Iepirkuma komisijas locekļu, bet ne mazāk kā trīs locekļi.
22.2. Iepirkuma komisija lēmumu par iepirkuma procedūras rezultātiem pieņem ar balsu vairākumu. Ja iepirkuma komisijas locekļu balsis sadalās vienādi, izšķirošā ir komisijas priekšsēdētāja balss. Iepirkuma komisijas loceklis nevar atturēties no lēmuma pieņemšanas.
22.3. Lēmumu par iepirkumu procedūras rezultātiem pieņem Iepirkuma komisija saskaņā ar nolikuma 21.punktā noteiktajiem piedāvājumu izvēles kritērijiem.
22.4. Iepirkuma komisija var jebkurā brīdī pārtraukt iepirkuma procedūru, ja tam ir objektīvs iemesls.
22.5. Pēc lēmuma pieņemšanas visi pretendenti piecu darba dienu laikā tiek informēti par pieņemto lēmumu iepirkuma procedūrā, informāciju nosūtot pa pastu, faksu vai elektroniski, izmantojot drošu elektronisko parakstu vai pievienojot elektroniskajam pastam skenētu dokumentu, vai nododot personīgi.

23. Iepirkuma līguma noslēgšana
23.1. Iepirkuma komisijas lēmums un paziņojums par iepirkuma procedūras uzvarētāju, ar kuru tiks slēgts iepirkuma līgums,  ir pamats iepirkuma līguma sagatavošanai. Līgums tiek slēgts uz pretendenta piedāvājuma pamata atbilstoši līguma projektam, kas pievienots nolikumam kā 4.pielikums. 
23.2. Ja pretendents ir apvienība, apvienības dalībniekiem pirms iepirkuma līgumu noslēgšanas jāizveido personālsabiedrība (pilnsabiedrība), kurai jābūt reģistrētai Latvijas Republikas Uzņēmumu reģistrā vai attiecīgā ārvalsts reģistrā, un jāiesniedz Pasūtītājam personālsabiedrības (pilnsabiedrības) dibināšanas līguma (sabiedrības līgumu) kopija vai jānoslēdz sabiedrības līgums, vienojoties par apvienības dalībnieku atbildības sadalījumu, kurš jāiesniedz Pasūtītājam. Ja personālsabiedrība (pilnsabiedrība) ir reģistrēta attiecīgā ārvalsts reģistrā, jāiesniedz dokuments, kas apliecina minētās reģistrācija esamību. Par personālsabiedrības (pilnsabiedrības) reģistrāciju Latvija Republikas Uzņēmumu reģistrā Pasūtītājs pārliecinās, informāciju iegūstot publiskajā datubāzē.
23.3. Ja izraudzītais pretendents atsakās slēgt līgumu ar Pasūtītāju vai neparaksta to 5 (piecu) darba dienu laikā pēc līguma saņemšanas (neparakstīšana šādā gadījumā tiek uzskatīta par atsacīšanos slēgt līgumu), Iepirkuma komisija pieņem lēmumu slēgt līgumu ar nākamo pretendentu, kurš iesniedzis nolikumam atbilstošu saimnieciski visizdevīgāko piedāvājumu, vai pārtraukt iepirkuma procedūru, neizvēloties nevienu piedāvājumu.
23.4. Ja tiek pieņemts lēmums slēgt līgumu ar nākamo pretendentu, kurš piedāvājis piedāvājumu ar zemāko cenu, bet tas atsakās slēgt līgumu vai neparaksta to 5 (piecu) darba dienu laikā pēc līguma saņemšanas, Pasūtītājs pieņem lēmumu pārtraukt iepirkuma procedūru, neizvēloties nevienu piedāvājumu.

24. Pielikumi
1. pielikums – Pieteikuma forma; 
2. pielikums – Tehniskā specifikācija un tehniskā piedāvājuma forma;
3. pielikums – Finanšu piedāvājuma forma;
4. pielikums – Iepirkuma līguma projekts.

RP SIA “Rīgas satiksme”
Iepirkumu komisijas priekšsēdētāja 
/elektroniski parakstīts/ K.Meiberga


1.pielikums
iepirkuma procedūras nolikumam
“Iekrāvēju ar pagriežamu strēli un papildaprīkojumu piegāde un apkope”
identifikācijas Nr. RS/2026/44

PIETEIKUMA FORMA
(uz pretendenta veidlapas)
Pieteikums par piedalīšanos iepirkuma procedūrā
“Iekrāvēju ar pagriežamu strēli un papildaprīkojumu piegāde un apkope”
Identifikācijas Nr. RS/2026/44
1. IESNIEDZA
	Uzņēmuma pilns nosaukums
	

	Uzņēmuma reģistrācijas numurs un datums
	

	Juridiskā adrese
	

	Faktiskā adrese
	

	Bankas rekvizīti
	



2. KONTAKTPERSONA
	Vārds, uzvārds
	

	Tālruņa numurs
	

	E-pasta adrese
	



3. PIETEIKUMS
Iepazinušies ar Iepirkuma procedūras nolikumu un tā pielikumiem, mēs atbilstoši nolikuma prasībām iesniedzam piedāvājumu Iepirkuma procedūrā un apliecinām savu atbilstību Iepirkuma procedūras nolikuma prasībām.
Iesniedzot piedāvājumu, mēs apliecinām, ka esam iepazinušies ar Iepirkuma procedūras dokumentos noteiktajām prasībām, sapratuši tās un pilnībā piekrituši visiem noteikumiem, kā arī garantējam sniegto ziņu un dokumentu patiesumu un precizitāti. Apņemamies līguma piešķiršanas gadījumā pildīt visus Iepirkuma procedūras nolikumam pievienotā līguma projektā noteiktos nosacījumus. 
Ar šo piedāvājumu mēs apstiprinām, ka mūsu piedāvājums ir spēkā 120 dienas no piedāvājumu iesniegšanas termiņa beigām.
Informējam, ka uzņēmuma patiesais labuma guvējs ir -_________________ [footnoteRef:1] [1:  Pretendentam pieteikumā jānorāda tā patiesais labuma guvējs saskaņā ar Noziedzīgi iegūtu līdzekļu legalizācijas un terorisma un proliferācijas finansēšanas novēršanas likuma regulējumu. ] 

Apliecinām, ka Pretendenta pārstāvētā uzņēmumā īpašumtiesības vairāk nekā 50% apmērā tieši vai netieši nepieder:
-	juridiskajai personai, vienībai vai struktūrai, kura reģistrēta Krievijas Federācijā; 
-	fiziskajai personai Krievijas pilsonim, vai fiziskās personas dubultpilsonības gadījumā viena no pilsonībām  ir Krievijas Federācijas pilsonība;
-	fiziskajai personai, kas dzīvo Krievijas Federācijā.
Kā arī apliecinu, ka plānotais darījums ar Pasūtītāju nenotiek iepriekš minēto personu vārdā vai vadībā[footnoteRef:2]. [2: Apliecinājumā minētā informācija ir nepieciešama RPSIA “Rīgas satiksme”, lai izpildītu Noziedzīgi iegūtu līdzekļu legalizācijas un terorisma un proliferācijas finansēšanas novēršanas un Starptautisko un Latvijas Republikas nacionālo sankciju likumu un ES Padomes Regulas Nr. 833/2014 “Par ierobežojošiem pasākumiem saistībā ar Krievijas darbībām, kas destabilizē situāciju Ukrainā” prasības, un, ja RPSIA “Rīgas satiksme” neiegūst likumā noteikto klienta izpētes prasību izpildei nepieciešamo patieso informāciju un dokumentus apjomā, kas tam ļauj veikt pārbaudi pēc būtības, RPSIA “Rīgas satiksme”  ir tiesīgā neuzsākt vai izbeigt darījuma attiecības ar darījuma partneri. 
] 

Paraksta pretendenta pārstāvis ar pārstāvības tiesībām vai tā pilnvarota persona:

	Vārds, uzvārds
	

	Amats
	

	Paraksts
	

	Datums
	





2.pielikums
iepirkuma procedūras nolikumam
“Iekrāvēju ar pagriežamu strēli un papildaprīkojumu piegāde un apkope”
identifikācijas Nr. RS/2026/44

	[bookmark: RANGE!A1:C131]TEHNISKĀ SPECIFIKĀCIJA – TEHNISKĀ PIEDĀVĀJUMA FORMA

	Iekrāvēju ar pagriežamu strēli un papildaprīkojumu piegāde un apkope

	
	
	

	Nr. p.k.
	Pasūtītāja tehniskā specifikācija/prasības
	Tehniskais piedāvājums

	1
	DZINĒJS
	 

	1.1
	Dīzeļdzinējs
	 

	1.2
	Dzinēja nominālā jauda 50-60 kW
	 

	1.3
	Dzinēja maksimālais griezes moments - ne mazāk kā 260 Nm
	 

	1.4
	Rokas gāze
	 

	1.5
	Šķidruma dzesēšanas sistēma
	 

	1.6
	Aprīkots ar turbīnu
	 

	2
	ŠASIJA
	 

	2.1
	Hidrostatiskā piedziņa
	 

	2.2
	Diferenciāļa bloķētājs priekšējai asij
	 

	2.3
	Aizmugurējo un priekšējo riteņu dubļu sargi, riteņu platumā
	 

	2.4
	Aprīkota ar industriālajām riepām
	 

	3
	BAROŠANAS SISTĒMA
	 

	3.1
	Degvielas filtrs ar ūdens atdalītāju
	 

	3.2
	Priekšapsilde degvielai vai priekšapsilde dzinējam
	 

	3.3
	Aizslēdzams degvielas tvertnes vāks
	 

	3.4
	Degvielas tvertnes tilpums - ne mazāk kā 80 litri
	 

	3.5
	Darba spriegums 12 V 
	 

	4
	HIDRAULIKAS SISTĒMA
	 

	4.1
	Sistēmas un eļļas bākas tilpums ne mazāk kā 60 litri
	 

	4.2
	Hidrauliskā sūkņa ražība ne mazāk kā 80l/min
	 

	4.3
	Maksimālais darba spiediens ne mazāks kā 200 bar
	 

	4.4
	Augstas caurplūdes papildus hidraulikas līnija ne mazāka kā 20l/min vai ne mazāk kā 200 bar
	 

	4.5
	Papildu hidraulikas permanentās darbības funkcija
	 

	4.6
	
Hidrauliskā āmura hidraulikas atplūdes līnija
	 

	5
	GABARĪTU IZMĒRI
	 

	5.1
	Platums ne vairāk kā 2200 mm
	 

	5.2
	Garums ar standartkausu ne vairāk kā 6300 mm 
	 

	5.3
	Augstums ne vairāk kā 3000 mm
	 

	5.4
	Pašmassa ne mazāk kā 7000 kg
	 

	5.5
	Apgāšanās svars (tiping load) ar standarta kausu vismaz 2100 kg
	 

	5.6
	Apgāšanās svars (tiping load) ar strēli  90O ne mazāk kā 1600 kg
	 

	6
	Transmisija
	 

	6.1
	Hidrostatiska transmisija
	 

	6.2
	Hidrauliska visu riteņu piedziņa
	 

	6.3
	Maksimālais braukšanas ātrums ne mazāks kā 30 km/h
	 

	7
	STRĒLE
	 

	7.1
	Pagriežama 900 uz abām pusēm attiecībā pret traktora priekšu (kopā 1800)
	 

	7.2
	Teleskopiski izbīdāma strēle
	 

	7.3
	Novietota traktora priekšpusē
	 

	7.4
	Ātrā sakabe
	 

	8
	KABĪNES APRĪKOJUMS
	 

	8.1
	1-ās un 2-ās ārējās papildhidraulikas izvadu vadība no labās rokas džoistika 
	 

	8.2
	Ride control vai analoga sistēma
	 

	8.3
	Aprīkota ar gaisa kondicionieri 
	 

	8.4
	Operatora sēdeklis ar pneimatisku amortizāciju
	 

	8.5
	Atpakaļskata spoguļi kabīnes iekšpusē
	 

	8.6
	Apsildāmi atpakaļskata spoguļi kabīnes ārpusē
	 

	8.7
	Radio aprīkots ar USB un Bluetooth
	 

	8.8
	Audio signāls kustībai atpakaļgaitā (atslēdzams)
	 

	8.9
	Atpakaļskata kamera 
	 

	8.10
	Telemātikas sistēma
	 

	9
	APGAISMOJUMS
	 

	9.1
	2 gab. LED priekšējās papildus darba gaismas  kabīnes augšpusē
	 

	9.2
	2 gab. LED aizmugurējās papildus darba gaismas kabīnes augšpusē
	 

	9.3
	2 integrētas darba braukšanas gaismas traktora priekšā
	 

	9.4
	Zema profila nolokāma LED bākuguns
	 

	10
	UNIVERSĀLAIS  4x1 KAUSS
	 

	10.1
	Jauns
	 

	10.2
	Konstruēts universālu darbu veikšanai un smagu materiālu pārvietošanai
	 

	10.3
	Kausa tilpums atbilstoši ražotāja noteiktajam, bet ne mazāks kā 0.6 m3
	 (Norādīt ražotāja oriģinālā kausa tilpumu)

	10.4
	Kausa darba platums atbilstoši ražotāja rekomendētajam, bet ne plātāks par iekrāvēja gabarītiem (bez spoguļiem)
	(Norādīt ražotāja oriģinālā kausa platumu)

	10.5
	Aprīkots ar cietmetāla nažiem bez zobiem
	 

	10.6
	Aprīkots ar hidropievadiem
	 

	10.7
	Pastiprināti hidrocilindri
	 

	10.8
	Centrālie pirksti aprīkoti ar eļļošanas nipeļiem
	 

	10.9
	Ātrā sakabe
	 

	11
	GREIFERA KAUSS
	 

	11.1
	Jauns
	 

	11.2
	Stiprinājums greifera kausam 
	 

	11.3
	Aprīkots ar ātrajiem hidrosavienojumiem
	 

	11.4
	Kausa darba platums ne mazāks kā  450 mm un ne lielāks kā 650 mm
	 

	11.5
	Atvērums ne mazāks kā 1200 mm
	 

	11.6
	Saspiešanas spēks ne mazāk kā 12 kN
	 

	11.7
	Darba spiediens vismaz 200 bar
	 

	11.8
	Materiāls HB 500 vai analogs
	 

	11.9
	Darbināms ar daudzfunkciju svirām traktora kabīnē (džoistiku)
	 

	11.10
	Greifera kauss aprīkots ar cietmetāla nažiem un 4 cietmetāla zobiem 
	 

	11.11
	Rotors nodrošina greifera griešanos 3600

	 

	12
	SKELETA (SIJĀŠANAS) KAUSS
	 

	12.1
	Jauns
	

	12.2
	Konstruēts universālu darbu veikšanai un grants/melnzes/smilšu materiāla sijāšanai
	

	12.3
	Kausa platums ne mazāks kā 2000 mm, bet ne plātāks par iekrāvēja gabarītiem (bez spoguļiem)
	

	12.4
	Aprīkots ar cietmetāla zariem (ribām), bez nažiem
	

	12.5
	Izgatavos no metāla markas HB 500 vai analogs
	

	12.6
	Attālums starp ribām intervālā 50-75 mm
	

	12.7
	Ribas diametrs ne mazāks kā 30 mm
	

	12.8
	Ātrā sakabe
	

	13
	PAPILDUS PRASĪBAS
	 

	13.1
	Elektrisko komponentu pretkorozijas aizsardzība
	 

	13.2
	Uzstādīts 50 mm sakabes ābols aizmugurē 13 kontaktu (PIN) tipa ligzda savienojumam ar automašīnu, kas atbilst ISO 11446 standartam 12 V sprieguma standartu
	 

	13.3
	Piegādāta pilnā komplektācijā, darba kārtībā. 
	 

	13.4
	Izsniegts otrs iekrāvēja atslēgu komplekts
	 

	13.5
	Tansporta līdzekļa kategorijai atbilstošs ugunsdzēšamais aparāts saskaņā ar Ministru kabineta 2017. gada 30. maija noteikumiem Nr. 295 "Noteikumi par transportlīdzekļu valsts tehnisko apskati un tehnisko kontroli uz ceļa".
	 

	13.6
	Aptieciņa, atstarojošā veste un avārijas trijstūris atbilstoši Ministru kabineta 2017. gada 30. maija noteikumiem Nr. 295 "Noteikumi par transportlīdzekļu valsts tehnisko apskati un tehnisko kontroli uz ceļa".
	 

	13.7
	Piegādājot Pasūtītāja piegādes adresē, degvielas tvertnē jābūt ne mazāk kā 10 litriem degvielas 
	 

	13.8
	Pilna seguma garantijas nosacījumi:
Iekrāvējam -  ne mazāk kā 36 mēneši vai līdz 3 600 m/h no piegādes dienas (atkarībā no tā kurš no kritērijiem pēc piegādes iestājas pirmais);
Papildaprīkojumam - vismaz 12 mēneši no piegādes dienas.
	 

	13.9
	Detalizēta visa iekrāvēja ekspluatācijas un apkopju instrukcija latviešu un angļu valodās, t.sk.  par katru  veidu ar nepieciešamajiem attēliem, zīmējumiem izvietotiem atbilstoši tekstam, detaļu katalogs ar izgatavotāja kodiem nepieciešamo detaļu pasūtīšanai to nomaiņas gadījumiem. Papīrformā un elektroniski "pdf" vai "doc" formātā, kas saglabāta pārnēsājamā datu nesējā, piemēram, USB.
	 

	13.10
	Piegādes laiks līdz 12 mēnešiem
	 (norādīt provizorisko piegādes laiku)

	13.11
	Piegādes un saņemšanas vieta - Vestienas iela 35, Rīga
	 

	13.12
	Jānodrošina (šasijas un aprīkojuma) remonts un apkope garantijas periodā (plānotās darba stundas mēnesī 100 m/h  )
	 

	13.13
	Pilna seguma garantijas apkope un remonta pakalpojumi servisa centrā Rīgā vai ne tālāk kā 20 km no Rīgas administratīvās teritorijas robežas  vai izbraukumā uz tehnikas atrašanās vietu. Jānorāda ražotāja vai tā reģionālā pārstāvja apliecinājums par garantijas apkopju un remontu veikšanu.
	 

	13.14
	Iekrāvējām uz piegādes brīdi jābūt reģistrētam uz Pasūtītāja vārda izmaksas kas saistītas ar reģistrāciju VTUA sedz Piegādātājs
	

	13.15
	Pasūtītāja darbinieku apmācība darbā ar iekrāvēju, ne vairāk kā 6 darbinieki. Apmācības vietu saskaņot ar Pasūtītāju.
	

	14
	RAŽOTĀJS
	 

	14.1
	Iekrāvēja marka un modelis
	 

	14.2
	Iekrāvēja izcelsmes valsts
	 

	14.3
	Universālā 4x1 kausa marka un modelis
	 

	14.4
	Greifera kausa marka un modelis
	 

	14.5
	Skelete (sijājamā) kausa marka un modelis
	

	15
	DAUDZUMS
	 

	15.1
	Jauni, iepriekš nelietoti iekrāvēji ar pagriežamu strēli 2 gab.
	

	15.2
	Greifera kauss ar stiprinājumu 2 gab.
	

	15.3
	Universālais kauss 4x1 2 gab.
	

	15.4
	Skelete (sijājamā) kauss 1 gab.
	



_________________________________________________________________________
Pretendenta amatpersonas ar paraksta tiesībām (vai pretendenta pilnvarotās personas) vārds, uzvārds, amats, paraksts




3.pielikums
iepirkuma procedūras nolikumam
“Iekrāvēju ar pagriežamu strēli un papildaprīkojumu piegāde un apkope”
identifikācijas Nr. RS/2026/44

FINANŠU PIEDĀVĀJUMA FORMA
Iekrāvēju ar pagriežamu strēli un papildaprīkojumu piegāde un apkope
Pretendents ______________________ apņemas veikt Iekrāvēju ar pagriežamu strēli ar papildaprīkojumu piegādi un apkopi atbilstoši Tehniskajai specifikācijai, Tehniskajam piedāvājumam un Līguma projekta nosacījumiem par šādu cenu:
	Nr.p.k.
	Nodevums
	Vienība
	Daudzums 
	Cena par vienu vienību (EUR bez PVN)
	Kopējā cena EUR bez PVN

	1.
	Iekrāvējs ar pagriežamu strēli
	gab.
	2 
	
	

	1.1.
	Tehniskā apkopes * izmaksas piedāvātajā garantijas laikā, iesniedzot apkopju grafiku iekrāvējam ar pagriežamu strēli.
	kompl.**
	2
	
	

	2.
	Papildaprīkojums: Greifera kauss ar stiprinājumu
	gab.
	2 
	
	

	2.1.
	Tehniskā apkope* greifera kausam piedāvātajā garantijas laikā
	kompl.**
	2
	
	

	3.
	Papildaprīkojums: universālais kauss 4x1
	gab.
	2 
	
	

	3.1.
	Tehniskā apkope* universālajam kausam 4x1 piedāvātajā garantijas laikā
	kompl.**
	2
	
	

	4.
	Papildaprīkojums: skeleta (sijājamā) kauss 
	gab.
	1
	
	

	4.1.
	Tehniskā apkope* skeleta (sijājamā) kausam
	kompl.**
	1
	
	

	
	Kopējā piedāvājuma cena, EUR (bez PVN): 
	



*- Apkopes izmaksās iekļauj visus materiālus un rezerves daļas tehniskās apkopes veikšanai.
** 1 komplekts – 1 Iekrāvēja ar pagriežamu strēli vai aprīkojuma vienība.
_________________________________________________________________________
Pretendenta amatpersonas ar paraksta tiesībām (vai pretendenta pilnvarotās personas) vārds, uzvārds, amats, paraksts



4.pielikums
iepirkuma procedūras nolikumam
“Iekrāvēju ar pagriežamu strēli un papildaprīkojumu piegāde un apkope”
Identifikācijas Nr. RS/2026/44
LĪGUMA PROJEKTS
LĪGUMS Nr. LIG-IEP/2026/__
Iekrāvēju ar pagriežamu strēli un papildaprīkojumu piegāde un apkope
Rīgā									datums skatāms laika zīmogā
Rīgas pašvaldības sabiedrība ar ierobežotu atbildību „Rīgas satiksme”, vien.reģ.Nr. 40003619950, turpmāk – Pasūtītājs, tās ______________________________ personā, kura rīkojas saskaņā ar valdes lēmumu, turpmāk – Pasūtītājs, no vienas puses, un sabiedrība ar ierobežotu atbildību “_______________________”, vien. reģ. Nr. ________________, tās valdes locekļa ______________ personā, kurš rīkojas saskaņā ar statūtiem, turpmāk – Izpildītājs, no otras puses, katrs atsevišķi un abi kopā, turpmāk – Puse/ Puses, pamatojoties uz Pasūtītāja rīkotās iepirkuma procedūras “Iekrāvēja ar pagriežamu strēli ar papildaprīkojumu piegāde un apkope” (identifikācijas Nr. RS/2026/44) rezultātiem noslēdz šādu līgumu, turpmāk – Līgums:
1. LĪGUMA PRIEKŠMETS
1.1. Izpildītājs ar saviem spēkiem un līdzekļiem apņemas piegādāt 2 (divus) iekrāvējus ar pagriežamu strēli un papildaprīkojumu (2 gab. greifera kausi ar stiprinājumu; 2 gab. universālie kausi 4x1; 1 gab. skelete (sijājamā) kauss) (turpmāk – Transportlīdzekļi) un veikt to apkopi un neparedzētus remontdarbus (kuri nav garantijas remontdarbi) garantijas laikā saskaņā ar tehnisko specifikāciju un tehnisko piedāvājumu (Līguma 1.pielikums) un finanšu piedāvājumu (Līguma 2.pielikums), kā arī Līguma nosacījumiem.
1.2. Izpildītājs veic Transportlīdzekļu reģistrāciju uz Pasūtītāja vārda saskaņā ar Tehniskās specifikācijas prasībām un nodrošina to ar valsts numura zīmēm..
2. LĪGUMA DARBĪBAS TERMIŅŠ
2.1. Līgums stājas spēkā ar tā abpusējas parakstīšanas dienu un ir spēkā līdz Pušu saistību pilnīgai izpildei.
2.2. Pasūtītājs piegādā Transportlīdzekļu uz Pasūtītāja teritoriju Vestienas ielā 35, Rīgā šādos termiņos – …... (tiks norādīts pretendenta Tehniskajā piedāvājumā norādītais termiņš) mēnešu laikā no Līguma noslēgšanas dienas. Izpildītājam ir tiesības piegādāt Transportlīdzekli arī pirms augstāk minētā termiņa beigām.

3. LĪGUMA SUMMA UN NORĒĶINU KĀRTĪBA
3.1. Līguma kopējā darījuma summa ir EUR ________, neieskaitot pievienotās vērtības nodokli (PVN), ko sastāda:
3.1.1. summa par Transportlīdzekļu piegādi un apkopi garantijas laikā – EUR _________, neieskaitot PVN;
3.1.2. 5% (pieci procenti) no Līguma 3.1.1. apakšpunktā norādītās cenas - EUR ________, neieskaitot PVN, kas ir orientējoši plānotā cena par remontdarbiem, kuri nav garantijas remontdarbi, garantijas laikā.
PVN likme tiks piemērota saskaņā ar spēkā esošo Pievienotās vērtības nodokļa likumu. 
3.2. Līguma 3.1.1. punktā minētajā summā ietilpst:
3.2.1. Transportlīdzekļu ar aprīkojumu cena, ieskaitot jebkādas papildus iekārtas un aprīkojumu, kas ir vai tiks uzstādīti Transportlīdzekļiem atbilstoši Tehniskajā specifikācijā noteiktajām prasībām;
3.2.2. izmaksas par Transportlīdzekļu reģistrāciju;
3.2.3. izmaksas par pirmreizējās tehniskās apskates veikšanu;
3.2.4. piegādes izmaksas, tajā skaitā nodokļi un nodevas, izņemot PVN, līdz Līguma 2.2.punktā norādītajai Transportlīdzekļu piegādes adresei;
3.2.5. izmaksas, kas saistītas ar Transportlīdzekļu pilnīgu sagatavošanu lietošanai;
3.2.6. Pasūtītāja darbinieku apmācību un instruktāžas izmaksas saskaņā ar Tehniskajā specifikācijā noteikto;
3.2.7. tehnisko apkopju un garantijas remonta izmaksas Transportlīdzekļu garantijas laikā.
3.3. Pēc Līguma noslēgšanas un Izpildītāja rēķina saņemšanas, Pasūtītājs 30 (trīsdesmit) dienu laikā samaksā Izpildītājam avansu 10 % (divdesmit procentu) apmērā no Līguma 3.1.1. punktā minētās summas, ar nosacījumu, ka Izpildītājs iesniedz Pasūtītājam apdrošināšanas sabiedrības vai kredītiestādes izsniegtu avansa garantiju maksājamā avansa apmērā.
3.4. Atlikušais maksājums par piegādātajiem Transportlīdzekļiem un to papildaprīkojumu tiek veikts 30 (trīsdesmit) dienu laikā pēc Transportlīdzekļu un to papildaprīkojuma piegādes un pieņemšanas Līgumā noteiktajā kārtībā un rēķina saņemšanas, pārskaitot attiecīgo summu uz Izpildītāja rēķinā norādīto bankas kontu. Gadījumā, ja Izpildītājs neizmato tiesības saņemt avansu, tad pēc Transportlīdzekļu un to papildaprīkojuma piegādes un pieņemšanas Līguma noteiktajā kārtībā, Izpildītājs saņem visu Līguma 3.1.1. punktā noteikto maksājumu. Par Transportlīdzekļu neparedzētiem remontdarbiem (kuri nav garantijas remontdarbi) garantijas laikā, Pasūtītājs maksā 30 (trīsdesmit) dienu laikā pēc izpildīto darbu pieņemšanas Līgumā noteiktajā kārtībā un rēķina saņemšanas, pārskaitot attiecīgo summu uz Izpildītāja rēķinā norādīto bankas kontu.
3.5. Pieņemšanas nodošanas aktos un rēķinos Izpildītājam ir obligāti jānorāda Līguma numurs.
3.6. Izpildītājs elektroniski sagatavotus rēķinus nosūta uz Pasūtītāja elektronisko pasta adresi: rekini@rigassatiksme.lv. Puses piekrīt, ka rēķins ir sagatavojams un nosūtāms elektroniski. Par rēķina saņemšanas dienu tiek uzskatīta tā diena, kurā rēķins ir nosūtīts.
3.7. Pasūtītājs neatbild par maksājuma nokavējumu, kas radies kredītiestāžu iekšējo darījumu rezultātā, ja maksājumi kredītiestādē iemaksāti savlaicīgi.
3.8. Izpildītājs Līguma 3.3.punktā paredzētā avansa saņemšanai iesniedz Pasūtītājam apdrošināšanas kompānijas, kas Latvijas Republikas normatīvajos aktos noteiktajā kārtībā ir uzsākusi pakalpojumu sniegšanu Latvijas Republikas teritorijā, Pasūtītāja akceptētu apdrošināšanas polisi par visu avansa maksājuma summu (avansa maksājuma garantiju) vai iesniedz Pasūtītājam Latvijas Republikā vai citā Eiropas Savienības vai Eiropas Ekonomiskās zonas dalībvalstī, vai Pasaules Tirdzniecības organizācijas dalībvalstī reģistrētas bankas, kas Latvijas Republikas normatīvajos aktos noteiktajā kārtībā ir uzsākusi pakalpojumu sniegšanu Latvijas Republikas teritorijā, beznosacījumu neatsaucamu pirmā pieprasījuma ekspromisorisku, Pasūtītāja akceptētu avansa maksājuma garantiju. Minimālais avansa maksājuma garantijas spēkā esamības termiņš ir 202__.gada ____ (__  (__________) (jānorāda minimālais avansa maksājuma garantijas spēkā esamības termiņš (piegādes termiņš + viens mēnesis)) mēneši no Līguma noslēgšanas dienas).

4. TRANSPORTLĪDZEKĻA PIEGĀDES UN PIEŅEMŠANAS KĀRTĪBA
4.1. Transportlīdzekļa piegāde notiek Līguma 2.2.punktā noteiktajos termiņos.
4.2. Pasūtītājs, saņemot no Izpildītāja Transportlīdzekļus, pārbauda tā atbilstību Līguma noteikumiem. Par Transportlīdzekļu nodošanu un saņemšanu tiek sastādīts pieņemšanas - nodošanas akts.
4.3. Ja Transportlīdzekļiem vai to aprīkojumam tiek konstatēti trūkumi/bojājumi, tiek sastādīts akts, kurā norāda konstatētos trūkumus/bojājumus un to novēršanas termiņus. Izpildītājam uz sava rēķina jānovērš šie trūkumi/bojājumi.
4.4. Ja Izpildītājs nenovērš Transportlīdzekļu vai aprīkojuma trūkumus/bojājumus aktā norādītajā termiņā, Pasūtītājam ir tiesības atteikties no Transportlīdzekļu vai aprīkojuma un pieprasīt to nomaiņu.
4.5. Pēc trūkumu/bojājumu novēršanas Izpildītājs un Pasūtītājs organizē atkārtotu Transportlīdzekļu pieņemšanu.
4.6. Transportlīdzekļu piegādi apliecina Izpildītāja pilnvarotās personas un Pasūtītāja darbinieka parakstīts pieņemšanas – nodošanas akts.

5. PRECES KVALITĀTE
5.1. Izpildītājs garantē, ka piegādātie Transportlīdzekļi ir jauni un atbilst Tehniskajā specifikācijā noteiktajām prasībām. 
5.2. Izpildītājs nodrošina piegādātajiem Transportlīdzekļiem, aprīkojumam garantijas laiku saskaņā ar Tehnisko piedāvājumu, skaitot no  pieņemšanas – nodošanas akta abpusējas parakstīšanas brīža. 
5.3. Izpildītājam bez maksas jānodrošina Transportlīdzekļu garantijas remontu un ražotāja noteiktās apkopes visā garantijas laikā.
5.4. Izpildītājam ir pienākums garantijas laikā:
5.4.1. veikt pilna seguma garantijas apkopi un remonta pakalpojumu servisa centrā Rīgā vai ne tālāk kā 20 km no Rīgas administratīvās teritorijas robežas vai izbraukumā uz Transportlīdzekļa atrašanās vietu;
5.4.2. pieņemt Transportlīdzekli servisā 2 (divu) darba dienu laikā no Pasūtītāja darbinieka pieteikuma saņemšanas dienas;
5.4.3. nodrošināt Transportlīdzekļa transportēšanu uz servisu gadījumā, ja Transportlīdzeklis nav braucamā stāvoklī. Transportēšanas izdevumus garantijas gadījumā sedz Izpildītājs;
5.4.4. veikt Transportlīdzekļa garantijas remontu un/vai tehnisko apkopi 2 (divu) darba dienu laikā no Transportlīdzekļa pieņemšanas garantijas remontam un/vai apkopei dienas. Gadījumā, ja remontam nepieciešamās rezerves daļas nav noliktavā, tad remontu jāveic ne ilgāk kā 10 (desmit) darba dienu laikā. Pasūtītājs un Izpildītājs ir tiesīgi vienoties par garāku remonta vai tehniskās apkopes termiņu, ja tam ir objektīvi iemesli.

6. REMONTDARBI
6.1. [bookmark: _Hlk183777656][bookmark: _Hlk183777949]Ja Transportlīdzekļiem nepieciešams veikt neparedzētus remontdarbus (kuri nav garantijas remontdarbi) garantijas laikā, Izpildītājam ir pienākums nekavējoties nodrošināt, bet ne vēlāk kā 3 (trīs) darba dienu laikā, pēc Pasūtītāja pilnvarotās personas pieteikuma pieņemt Transportlīdzekli servisā remontdarbu veikšanai.
6.2. Līguma 6.1. punktā norādītajā gadījumā 1 (vienas) darba dienas laikā no Transportlīdzekļa saņemšanas brīža Izpildītāja pilnvarotā persona sagatavo un nosūta Pasūtītāja pilnvarotajai personai veicamo remontdarbu tāmi.
6.3. Ja Pasūtītāja pilnvarotā persona piekrīt remontdarbu veikšanai, tā elektroniski saskaņo tāmi un nosūta to Piegādātāja pilnvarotajai personai.
6.4. Līguma 6.1. punktā minētos remontdarbus jāveic ne vēlāk kā 3 (trīs) darba dienu laikā no Līguma 6.3. punktā minētā Pasūtītāja saskaņojuma saņemšanas. Ja remontdarbus objektīvu iemeslu dēļ nav iespējams veikt šajā punktā minētajā termiņā, tad Pasūtītāja un Izpildītāja pilnvarotās personas vienojas par citu darbu izpildes termiņu.

7. PUŠU TIESĪBAS, PIENĀKUMI UN ATBILDĪBA
7.1. Puses ir savstarpēji atbildīgas par otrai Pusei nodarītajiem zaudējumiem, ja tie radušies vienas Puses vai tās darbinieku, kā arī šīs Puses Līguma izpildē iesaistīto trešo personu darbības vai bezdarbības, kā arī rupjas neuzmanības, ļaunā nolūkā izdarīto darbību vai nolaidības rezultātā.
7.2. Šajā Līgumā noteikto saistību neizpildīšanas gadījumā vainīgā Puse atlīdzina otrai Pusei zaudējumus, bet Līgumā noteiktajos gadījumos maksā arī līgumsodus, ievērojot normatīvajos aktos noteiktos līgumsoda apmēra ierobežojumus. Līgumsoda summas netiek ieskaitītas zaudējumu segšanā.
7.3. Līgumsoda samaksa neatbrīvo Puses no to pienākumu izpildes, kā arī ar savu darbību nodarīto zaudējumu atlīdzināšanas.
7.4. Par Transportlīdzekļu piegādes termiņu nokavēšanu Pasūtītājs ir tiesīgs aprēķināt Izpildītājam līgumsodu 0,1% apmērā no nepiegādātās preces vērtības par katru nokavēto dienu.
7.5. Ja Izpildītājs Transportlīdzekļus nepiegādā ilgāk par 30 (trīsdesmit) dienām no Līguma 2.2.punktā norādītā piegādes termiņa vai atsakās no piegādes, Pasūtītājs ir tiesīgs vienpusēji izbeigt Līgumu. 
7.6. Par Līgumā noteikto garantijas remontu, tehnisko apkopju vai citu neparedzētu remontdarbu (kas nav garantijas remontdarbi) veikšanas termiņa nokavējumu Pasūtītājs ir tiesīgs aprēķināt Izpildītājam līgumsodu EUR 100,00 (viens simts euro, 0 centi) par katru kavējuma dienu. Izpildītājs ir atbrīvojams no līgumsoda samaksas pienākuma, ja tas nodrošina Pasūtītāju ar bezmaksas aizvietotājtehniku uz remonta laiku.
7.7. Par samaksas termiņu neievērošanu Izpildītājs ir tiesīgs aprēķināt Pasūtītājam līgumsodu 0,1% apmērā no nokavēto maksājumu summas par katru nokavēto dienu.
7.8. Līguma 7.4., 7.6. un 7.7.punktos noteiktajos gadījumos kopējais kādai no Pusēm piemērojamais līgumsods par saistību neizpildi noteiktajā termiņā nepārsniedz kopumā 10% (desmit procentus) no neizpildītās saistības summas.
7.9. Pasūtītājam ir tiesības ieturēt līgumsodu no Izpildītājam izmaksājamās summas. 
7.10. Pasūtītājam ir tiesības izbeigt Līgumu vienpusējā kārtā pirms termiņa, ja Līgumu nav iespējams izpildīt tādēļ, ka Līguma izpildes laikā ir piemērotas starptautiskās vai nacionālās sankcijas vai būtiskas finanšu un kapitāla tirgus intereses ietekmējošas Eiropas Savienības vai Ziemeļatlantijas līguma organizācijas dalībvalsts noteiktās sankcijas.
7.11. Pasūtītājam ir tiesības izbeigt Līgumu vienpusējā kārtā pirms termiņa, ja Izpildītājs vai Izpildītāja amatpersonas, Līguma izpildē iesaistītie Izpildītāja darbinieki ir atzīti par vainīgiem noziedzīgā nodarījumā vai konkurences tiesību pārkāpumā, kas saistīts ar šī Līguma noslēgšanas procedūru vai izpildi. Ja Līgums tiek pārtraukts šajā punktā noteiktajā gadījumā, Pasūtītājam ir tiesības pieprasīt no Izpildītāja līgumsodu 2 (divu) līgumcenu, kas noteikta Līguma 3.1.punktā, apmērā. 
7.12. Izpildītājam ir pienākuma ievērot Sadarbības ar darījumu partneriem pamatprincipus, kuri publicēti Pasūtītāja mājaslapā: pamatrincipi_sadarbibas_partneriem_2025.pdf. Gadījumā, ja Izpildītājs neievēro šos pamatprincipus, Pasūtītājs ir tiesīgs lauzt Līgumu. 
7.13. Izpildītājs nav tiesīgs bez saskaņošanas ar Pasūtītāju veikt piedāvājumā norādītā apakšuzņēmēju nomaiņu, kā arī papildu apakšuzņēmēja iesaistīšanu Līguma izpildē.
7.14. Izpildītājs, veicot garantijas apkopes Pasūtītāja teritorijā, ievēro šī Līguma noteikumus, Tehnisko specifikāciju, Latvijas Republikā spēkā esošos normatīvos aktus ugunsdrošības prasību, darba drošības un vides aizsardzības noteikumu ievērošanā, Pasūtītāja izstrādātos noteikumus “Darba drošības un vides aizsardzības noteikumi pakalpojumu sniedzējiem, piegādātājiem un būvdarbu veicējiem” (Līguma 3. pielikums), kā arī uzņemas atbildību par sekām, kas varētu iestāties spēkā esošo normatīvo aktu neievērošanas vai nepienācīgas ievērošanas rezultātā.

8. NEPĀRVARAMA VARA
8.1. Puse tiek atbrīvota no atbildības par pilnīgu vai daļēju Līgumā paredzēto saistību neizpildi, ja šāda neizpilde ir notikusi nepārvaramas varas iestāšanās rezultātā pēc Līguma parakstīšanas dienas kā posts vai nelaime, kuru nebija iespējams ne paredzēt, ne novērst. Šāda nepārvarama vara ietver sevī notikumus, kuri izriet ārpus Pušu kontroles un atbildības (dabas katastrofas, ūdens plūdi, uguns nelaime, zemestrīce un citas stihiskas nelaimes, kā arī karš un karadarbība, streiki, jauni valsts vai pašvaldības likumi vai kādi citi normatīvie akti un citi apstākļi, kas neiekļaujas Pušu iespējamās kontroles robežās).
8.2. Pusei, kas nokļuvusi nepārvaramas varas apstākļos, bez kavēšanās jāinformē par to otra Puse rakstiski 3 (trīs) darba dienu laikā pēc nepārvaramas varas iestāšanās un  ziņojumam jāpievieno izziņa, kuru izsniedz kompetentas iestādes un kura satur minēto apstākļu apstiprinājumu.
8.3. Ja minēto apstākļu dēļ šis Līgums nedarbojas ilgāk par 3 (trīs) mēnešiem, katrai Līguma Pusei ir tiesības atteikties no Līguma izpildes, par to rakstveidā brīdinot otru Pusi vismaz 15 (piecpadsmit) dienas iepriekš. Šajā gadījumā neviena Līguma Puse nevar prasīt atlīdzināt zaudējumus, kas radušies dotā Līguma laušanas rezultātā.

9. KONFIDENCIALITĀTE
9.1. Puses apņemas neizpaust trešajām personām ar Līguma izpildi iegūto, to rīcībā esošo jebkādu tehnisko, juridisko un finansiālo informāciju par otru Pusi un tās komercdarbību. Visa šāda informācija tiek uzskatīta par ierobežotas pieejamības informāciju, un tā nedrīkst tikt izpausta vai padarīta publiski pieejama bez Puses rakstiskas piekrišanas. Šim noteikumam nav laika ierobežojuma un uz to neattiecas Līguma darbības termiņš.
9.2. Informācija netiek uzskatīta par ierobežotas pieejamības informāciju, ja tā kļuvusi publiski pieejama vai tiek publicēta saskaņā ar normatīvajos aktos noteiktajām prasībām (piemēram, iekļauta grāmatvedības sagatavotos publiska rakstura pārskatos un atskaitēs u.tml.). Līguma un tā pielikumu teksts, kā arī informācija par Līguma cenu un izpildi (piegādi, veiktajiem darbiem, Līguma pirmstermiņa izbeigšanu, piemērotajiem līgumsodiem u.c.) nav uzskatāma par ierobežotas pieejamības informāciju.
9.3. Informācijas neizpaušanas noteikumi neattiecas arī uz gadījumiem, kad normatīvie akti attiecīgo informāciju klasificē kā vispārpieejamu informāciju, kā arī gadījumos, ja šo informāciju pieprasa normatīvajos aktos noteiktas kompetentas institūcijas vai organizācijas, kurām uz to ir likumīgas tiesības.

10. CITI LĪGUMA NOTEIKUMI
10.1. Puses nosaka, ka ar Līguma izpildi saistītos jautājumus risinās Pušu pilnvarotās personas: 
10.1.1. no Pasūtītāja puses: ___________________, tālr.:________, e-pasts:____________;
10.1.2. no Izpildītāja puses __________________, tālr.: _______, mob. tālr.: _________, e-pasts: __________________.
10.2. Šīm personām ir tiesības parakstīt pieņemšanas un nodošanas aktus, parakstīt, saņemt un nosūtīt šajā līgumā minētos paziņojumus, parakstīt rēķinus, nosūtīt pretenzijas, kā arī risināt citus jautājumus, kas saistīti ar Līguma izpildi. Minētās personas nav pilnvarotas izdarīt grozījumus Līgumā un tā pielikumā.
10.3. Pasūtītājs apņemas informēt Izpildītāja pārstāvi par darba vides risku, nosūtot informāciju uz Līgumā norādītā Izpildītāja pilnvarotās personas e-pasta adresi.
10.4. Par Līguma 10.3.punkta izpildi atbildīgā persona – _____________, tār.:________, e-pasts:_______.
10.5. Visa informācija, kas saistīta ar Līguma izpildi Pušu strīda gadījumā par oficiālu tiks uzskatīta, ja tā noformēta kā rakstveida komunikācija, t.sk., Pušu pilnvaroto personu sarakste, kas veikta izmantojot e-pasta adreses.  
10.6. Nevienai no Pusēm nav tiesību nodot savas tiesības un pienākumus trešajai personai bez otras  līgumslēdzējas Puses rakstiskas piekrišanas.
10.7. Kādam no šī Līguma noteikumiem zaudējot spēku likuma grozījumu gadījumā, Līgums nezaudē spēku tā pārējos punktos, un šajā gadījumā Pušu pienākums ir piemērot Līgumu atbilstoši spēkā esošajiem normatīvajiem aktiem.
10.8. Par Līguma grozījumiem un papildinājumiem Puses rakstiski vienojas. Rakstiskās vienošanās pievienojamas Līgumam un tās kļūst par šī Līguma neatņemamu sastāvdaļu.
10.9. Līgums ir saistošs Pušu tiesību un saistību pārņēmējiem.
10.10. Pasūtītājam ir šādi sertifikāti: ISO 9001 „Kvalitātes pārvaldības sistēmas. Prasības”, ISO 45001 “Arodveselības un darba drošības pārvaldības sistēmas. Prasības un lietošanas norādījumi” un ISO 50001 “Energopārvaldības sistēmas. Prasības un lietošanas norādījumi” standartiem.
10.11. Visi strīdi un domstarpības, kas var rasties šī līguma izpildes gaitā tiks izskatīti, Pusēm savstarpēji vienojoties, bet, ja Puses 30 (trīsdesmit) kalendāro dienu laikā nevar vienoties, strīdus izšķirs Latvijas Republikas tiesa saskaņā ar tās likumiem.
10.12. Jautājumus, kas nav atrunāti šajā Līgumā, Puses risina saskaņā ar Latvijas Republikā spēkā esošajiem normatīvajiem aktiem.
10.13. Līguma nodaļu nosaukumi izmantoti teksta pārskatāmībai un tie nevar tikt izmantoti Līguma noteikumu interpretācijai un skaidrošanai.
10.14. Līgums ar pielikumiem parakstīts ar drošu elektronisko parakstu, kas satur laika zīmogu. Līguma parakstīšanas datums ir pēdējā pievienotā droša elektroniskā paraksta un tā laika zīmoga datums. Katram Līdzējam ir pieejams abpusēji parakstīts Līgums elektroniskā formātā.

11. LĪDZĒJU REKVIZĪTI UN PARAKSTI
	Izpildītājs:
	Pasūtītājs:

	__________________________
Adrese: _______________________ 
Tālr./fakss: ____________________
Vien. reģ. Nr. __________________
Banka: _______________________
Kods:  ________________________
Konts:  _______________________


/_______________________/
	RP SIA „RĪGAS SATIKSME”
juridiskā adrese Kleistu iela 28, Rīga LV-1067
biroja adrese Vestienas iela 35, Rīga LV-1035
Vien. reģ. Nr. 40003619950
AS „Citadele Banka”
Kods PARXLV22
Konts LV56PARX0006048641565


/__________________ /






















3.pielikums
līgumam Nr._
DARBA DROŠĪBAS UN VIDES AIZSARDZĪBAS NOTEIKUMI PAKALPOJUMU SNIEDZĒJIEM, PIEGĀDĀTĀJIEM UN BŪVDARBU VEICĒJIEM 
1. DOKUMENTĀ LIETOTO TERMINU UN SAĪSINĀJUMU SKAIDROJUMS
0. Avārijas situācija – sistēmas (iekārtas, aparatūras, ierīces, ēkas komunikāciju un ne tikai) vai citu objektu pēkšņa sabojāšanās (defekts), kura rada neplānotu to darbības apstādināšanu un kuras sekas var būt nelaimes gadījums, materiālie zaudējumi.
0. Ārkārtas situācija – notikums ārpus parastās secības, kārtības, kad ir apdraudēta cilvēka dzīvība un veselība, ir noticis nelaimes gadījums vai apdraudēta apkārtējā vide.
0. Darbi – darbi un pakalpojumi (t.sk., kas tiek veikti, izpildot piegādes līgumus), ko Izpildītājs apņēmies sniegt Pasūtītāja Objektos uz līguma vai cita veida sadarbības pamata.
0. Darba vieta – vieta, kurā Nodarbinātais veic Darbu.
0. IAL – individuālie aizsardzības līdzekļi.
0. Izpildītājs – uzņēmums, kurš uz Līguma vai cita veida sadarbības pamata, veic Darbus Objektos.
0. Līgums – Izpildītāja un Pasūtītāja noslēgts līgums par pakalpojumu sniegšanu, piegādi ar iebūvēšanu, uzstādīšanu vai apkalpošanu vai būvdarbu veikšanu.
0. Nodarbinātais – jebkura fiziska persona, kuru nodarbina Izpildītājs, tai skaitā Izpildītāja piesaistītā apakšuzņēmuma nodarbinātie, ja tādi ir.
0. Noteikumi – šie noteikumi. 
0. Objekts/-i – Pasūtītāja īpašumā, valdījumā, pārvaldīšanā, apsaimniekošanā vai lietošanā esoša teritorija vai telpas.
0. Pasūtītājs – Rīgas pašvaldības sabiedrība ar ierobežotu atbildību “Rīgas satiksme”.
1. APRAKSTS	
1. Pasūtītājs ir sertificēts atbilstoši ISO 9001 „Kvalitātes pārvaldības sistēmas. Prasības”, ISO 45001 “Arodveselības un darba drošības pārvaldības sistēmas. Prasības un lietošanas norādījumi” un ISO 50001 “Energopārvaldības sistēmas. Prasības un lietošanas norādījumi” standartiem.
1. Pasūtītājs rūpējas par savu darbinieku un Pasūtītāja Objektā Nodarbināto un apmeklētāju drošību. Pasūtītājs ir izvirzījis un seko noteiktām vērtībām, skatīt 1. attēlu.

1. attēls “Pasūtītāja vērtības”.
1. Pasūtītājs, pamatojoties uz Darba aizsardzības likuma 16. pantu, Izpildītājam nosaka ievērot normatīvo aktu un Noteikumu prasības, izpildot Darbus. 
1. Būtiskākie darba vides riski Izpildītājam, veicot Darbus 
3. Jānovērtē Objekta specifika (piemēram, kultūrvēsturiskā vērtība, paaugstinātas ugunsbīstamības objekts, lietošanas mērķis, specifiskas ražošanas funkcijas) un jāpielāgo atbilstošas Darba izpildes metodes.
3. Jārēķinās ar iesaistītajām pusēm, kuras var tikt ietekmētas Darbu veikšanas laikā.  Iesaistītās puses ir Objekta lietotāji, apmeklētāji, Pasūtītāja darbinieki, kuri var atrasties vai pārvietoties Darbu veikšanas vietā.
3. Jāievēro, ka Darbus ir atļauts veikt, ja ir nodrošināts, ka veicamais Darbs neradīs draudus iesaistīto pušu vai jebkura sabiedrības locekļa dzīvībai, veselībai vai mantai.
3. Nepieļaut Avārijas situāciju radīšanu ar darbību vai bezdarbību. Avārijas situācijā jārīkojas atbilstoši Noteikumu 2.7. punktā noteiktajai kārtībai. 
3. Nodarbinātajam, veicot Darbus, jāievēro šādi noteikumi:
4. aizliegts smēķēt;
4. aizliegts atrasties alkohola, narkotisko un citu apreibinošo vielu ietekmē;
4. pēc iespējas jālieto darba apģērbs ar Nodarbinātā darba devēja nosaukumu vai piestiprinātu darbinieka darba apliecību un jāizmanto atbilstoši IAL;
4. jābūt apmācītam drošam darbam un ar darbinieka apliecību;
4. jānorobežo darba vieta un jāizvieto drošības zīmes, ja to nosaka normatīvie akti vai Darba specifika var radīt apdraudējumu apkārtējo dzīvībai, veselībai vai mantai;
4. jāinformē par bīstamo darbu veikšanu pirms to uzsākšanas;
4. darba aprīkojumam jābūt pārbaudītam un marķētam;
4. jāzina, kā rīkoties Avārijas un Ārkārtas situācijā.
1. Vispārīgās prasības, uzsākot un veicot Darbus Objektā
4. Izpildītājs Līguma darbības laikā nodrošina darba aizsardzības, vides aizsardzības, elektrodrošības un ugunsdrošības prasību ievērošanu saskaņā ar Latvijas Republikā spēkā esošajiem normatīvajiem aktiem.
4. Izpildītājs pirms Darbu uzsākšanas Objektā Nodarbinātajiem nodrošina:
1. darba aizsardzības, ugunsdrošības instruktāžu un profesionālo apmācību, atbilstoši veicamajam Darbam;
1. iepazīstināšanu ar Noteikumos noteiktajām prasībām;
1. apmācību par resursu lietderīgu izmantošanu (elektroenerģija, ūdens, izejvielas), pareizu atkritumu apsaimniekošanu Darbu veikšanas vietā, ķīmisko vielu izmantošanu un glabāšanu;
1. darba vides risku novērtējumu veicamiem Darbiem Objektā un Nodarbināto iepazīstināšanu ar risku novērtējumu;
1. obligātās veselības pārbaudes pirms Darbu uzsākšanas;
1. apmācību reaģēšanai Avārijas un Ārkārtas situācijās;
1. Nodarbināto apliecības, kurās ietverta šāda informācija: darba devēja nosaukums, darbinieka vārds, uzvārds, amats, apliecības izdošanas datums un fotogrāfija.
4. Caurlaižu režīms:
2. Transportlīdzekļa iebraukšana vai Nodarbinātā iekļūšana Pasūtītāja teritorijā vai Objektā notiek caurlaižu punktos, ja tādi ir izveidoti. Caurlaižu punkti tiek nodrošināti šādās teritorijās – Rīgā, Brīvības ielā 191, Fridriķa ielā 2, Ganību dambī 32, Kleistu ielā 28, Kleistu ielā 29, Augusta Spariņa iela 1, Vestienas ielā 35 un Vienības gatvē 16 (no Jelgavas ielas puses). Iebraukšanas un iekļūšanas atļaujas saņemšanu organizē Izpildītāja pārstāvis vismaz 3 darba dienas pirms nepieciešamības iebraukt vai iekļūt Pasūtītāja teritorijā vai Objektā.
2. Nodarbinātajiem caurlaides izsniedz Izpildītāja pārstāvim, pamatojoties uz Izpildītāja rakstisku iesniegumu, kurā norāda Nodarbinātā vārdu, uzvārdu. Pasūtītāja caurlaides saņemšanai iesniegtos Nodarbināto personas datus apstrādā ar mērķi nodrošināt drošību Pasūtītāja teritorijās. Izpildītāja pārstāvis, saņemot caurlaidi, ar savu parakstu žurnālā apliecina, ka tas ieguvis Nodarbināto piekrišanu personas datu apstrādei norādītajam mērķim. Caurlaides saņemšanu organizē Izpildītāja pārstāvis vismaz 3 darba dienas pirms nepieciešamības iekļūt Pasūtītāja teritorijā vai Objektā. 
2. Iebraukšanas/iekļūšanas atļauja tiek izsniegta līdz Līguma darbības termiņa beigām. Ja Izpildītājs nomaina transportlīdzekli, transportlīdzeklim piešķir jaunu iebraukšanas atļauju.
2. Ja nepieciešams Objektā ievest vai izvest materiālās vērtības (piem., instrumentus, aprīkojumu, rezerves daļas u. tml.), pirms to ievešanas, Izpildītājs iesniedz Pasūtītāja atbildīgajam darbiniekam ievesto/izvesto materiālo vērtību sarakstu. Apsardzei vai Pasūtītāja darbiniekiem, kas atbildīgi par drošību Objektos, ir tiesības pārbaudīt transportlīdzekļus, kas iebrauc/izbrauc no Pasūtītāja teritorijas, lai pārliecinātos par to, ka netiek ievestas vai izvestas sarakstā neminētas materiālās vērtības. Šāda kārtība attiecas uz Nodarbinātajiem, ja tie ienes vai iznes no Objekta materiālās vērtības. 
2. Nodarbinātajiem aizliegts atrasties Pasūtītāja teritorijā vai Objektā brīvdienās un svētku dienās, kā arī darbdienās no plkst. 16.31 līdz 7.29, izņemot gadījumus, ja Darbi veicami šajā laikā vai ir objektīvs pamatojums un ir saņemts saskaņojums no Iekšējās drošības sistēmu daļas, ko organizē par Līgumu izpildi atbildīgais Pasūtītāja darbinieks. Caurlaides nozaudēšanas vai bojāšanas gadījumā Izpildītājs apmaksā Pasūtītājam radītos zaudējumus 14,23 EUR (četrpadsmit euro un divdesmit trīs centi) apmērā.
4. Izpildītāja Nodarbināto ierašanās un uzturēšanās kārtība Objektā:
3. saskaņot Darbu uzsākšanu ar Līgumā norādīto kontaktpersonu/atbildīgo personu;
3. nodrošināt, ka Nodarbinātajam, veicot Darbus Objektā, ir darbinieka apliecība, ko Nodarbinātais uzrāda pēc Pasūtītāja pārstāvja pieprasījuma;
3. nodrošināt, ka Nodarbinātais Objektā nelieto un neatrodas alkohola, narkotisko vai psihotropo vielu ietekmē.
4. Ja ir aizdomas, kas Nodarbinātais atrodas alkohola reibuma stāvoklī vai narkotisko, psihotropu vielu ietekmē (piemēram, par to liecina izelpas smaka, neskaidra runa, nestabila gaita), Pasūtītājs atstādina Nodarbināto no Darbu veikšanas un pieaicina Izpildītāja pārstāvi pārkāpuma konstatēšanai. Izpildītāja pārstāvim ir pienākums nekavējoties, bet ne vēlāk kā stundas laikā, ierasties Objektā un atzīt pārkāpumu, vai nodrošināt, ka Nodarbinātais veic pārbaudi atbilstoši Ministru kabineta 2008. gada 2. jūnija noteikumiem Nr. 394 “Alkohola, narkotisko, psihotropo vai toksisko vielu ietekmes pārbaudes kārtība”. Ja Izpildītāja pārstāvis neierodas norādītajā laikā vai atsakās ierasties Objektā, Nodarbinātais tiek izraidīts no Objekta. Ja vektajā pārbaudē tiek apliecināts un Izpildītājs ir iesniedzis pierādījumus Pasūtītājam, ka Nodarbinatais nav alkohola reibuma stāvoklī, narkotisko vai psihotropo vielu ietekmē, Pasūtītājs sedz pārbaudes izmaksas. Ja Izpildītāja pārstāvis neierodas norādītajā laikā vai atsakās ierasties Objektā, vai nesniedz informāciju par Nodarbinātā pārbaudes rezultātiem, Pasūtītājam ir tiesības piemērot Noteikumu 3.8.6. punktā noteikto līgumsodu. Izpildītāja pārstāvis ir atbildīgs par to, lai iegūtu Nodarbināto piekrišanu īpašās kategorijas personas datu apstrādei norādītajam mērķim.  
4. Prasības Darba vietas iekārtošanai:
5. izvērtēt pirms Darbu uzsākšanas iespējamos riskus Objekta lietotājiem, apmeklētājiem, Pasūtītāja darbiniekiem un jebkuram sabiedrības loceklim;
5. norobežot un izvietot brīdinājuma zīmes Darba vietā, ja to nosaka normatīvie akti vai Darba specifika var radīt apdraudējumu apkārtējo dzīvībai, veselībai vai mantai;
5. norobežot ne tikai Darba vietu, bet arī zonu, kurā darbības rezultātā var rasties riski citām personām vai tikt bojāti transportlīdzekļi, neatkarīgi no Darbu veikšanas ilguma (piemēram, jumta tīrīšanas laikā vieta, kur var krist notīrītais materiāls no augšas; telpās, veicot mitro uzkopšanu, vieta, kur slidena grīda; izraktas bedres vai nelīdzenas vietas, kurās var paklupt vai iekrist). Nodrošināt, lai norobežotajā zonā neatrodas citas personas un materiālās vērtības (piemēram, transportlīdzekļi);
5. nodrošināt Nodarbinātajiem pieejamu pirmās palīdzības aptieciņu un ugunsdzēsības aparātu (ja tiek veikti ugunsbīstami darbi);
5. nodrošināt drošu elektrības kabeļu izmantošanu. Pārvietošanās ceļos Darba vietā nodrošināt kabeļu aizsardzību pret nejaušu to bojāšanu vai aizķeršanos aiz tiem un nodrošināt kabeļu aizsardzību pret mehāniskajiem bojājumiem;
5. izmantot āra apstākļiem speciāli piemērotus elektroinstrumentus (piemēram, pagarinātāju) un kontaktligzdas aprīkot ar nosedzošajiem vāciņiem;
5. uzturēt kārtīgu Darba vietu, aizliegts izraisīt vides piesārņojumu, veidot ar Pasūtītāju nesaskaņotu atkritumu un materiālu uzkrājumus;
5. veicot Darbus, pēc iespējas mazāk radīt atkritums un Darbu izpildē izvēlēties dabai draudzīgākas ķīmiskās vielas un maisījumus;
5. bīstamo atkritumu veidošanās gadījumā, iepakot un utilizēt atbilstoši vides aizsardzības prasībām, un nepieļaut šo atkritumu nonākšanu apkārtējā vidē.
4. Izpildītāja Nodarbināto darba apģērbs, apavi un IAL:
6. nodrošināt, ka Nodarbinātie pēc iespējas veic Darbus darba apģērbā un apavos, lai aizsargātu savu drošību un veselību no viena vai vairāku darba vides riska faktoru iedarbības. Uz apģērba ir salasāms darba devēja nosaukums vai piestiprināta darbinieka darba apliecība. Apģērbam un apaviem jāpasargā no attiecīgajiem darba vides riska faktoriem;
6. nodrošināt, ka Nodarbinātie lieto darba veidam atbilstošus IAL, kas ir pārbaudīti un ar derīgu lietošanas termiņu. IAL darbam augstumā ir jābūt pārbaudītiem un marķētiem, pilnā komplektācijā atbilstoši darba veidam;
6. aizliegts izmantot bojātus, nodilušus un standartiem neatbilstošus IAL. 
4. Izpildītāja izmantojamais darba aprīkojums un iekārtas:
7. darba aprīkojums, instrumenti un iekārtas ir darba kārtībā, tās ir drošas un piemērotas veicamajiem Darbiem;
7. darba aprīkojumam un bīstamām iekārtām ir veikta tehniskā apkope un pārbaude, tās ir pārbaudītas un marķētas vai citādi var pierādīt pārbaudes esamību;
7. aizliegts izmantot darba aprīkojumu, instrumentus un iekārtas, kuri ir bojāti, tiem ir demontēti drošības aizsargi, kuri nav rūpnieciski ražoti, ir  neatbilstoši samontēti.
1. Paaugstināta riska darba veidi
5. Paaugstināta riska darbu veidi ir tie, kuri var radīt smagas un letālas sekas Nodarbinātajam, Objekta lietotājam, apmeklētājam, Pasūtītāja darbiniekam vai jebkuram sabiedrības loceklim. Izpildītājam pirms šādu darbu veikšanas ir jābūt Darbu veikšanas plānam kā Darbus veikt, maksimāli samazinot iespējamos riskus. Darbu veikšanas plānā jāparedz visi iespējamie riski, kādi var rasties Darbu veikšanas laikā un preventīvie pasākumi risku samazināšanai.
5. Darbs augstumā ir darbs, kas tie veikts vismaz 1,5 metru augstumā un augstāk, Izpildītājam nodrošināt Darba aizsardzības prasības atbilstoši darbu veikšanas augstumam. Minimālās prasības, veicot Darbus augstumā:
1. kāpnēm jābūt rūpnieciski ražotām, pārbaudītām un marķētām. Aizliegts izmantot bojātas kāpnes, pašrocīgi izgatavotas kāpnes un pakāpties, izmatojot dažādus priekšmetus un to kombinācijas;
1. sastatnēm  jābūt rūpnieciski ražotām, pilnībā komplektētām, samontētām, pārbaudītām un atbilstoši apzīmētām, un  atbildīgajam par sastatņu montāžu ir jābūt atbilstoši apmācītam;
1. augstkāpēju darbs un darbs uz jumtiem jāveic ar  atbilstošu aprīkojumu, stiprinoties pie drošiem enkurpunktiem, nodrošinot arī drošu evakuāciju;
1. darba zona jānorobežo proporcionāli Darbu veikšanas augstumam, lai izvairītos no krītošu priekšmetu iedarbības.
5. Darbs ar bīstamām iekārtām ir darbs ar iekārtām, kuras neatbilstošas lietošanas, uzturēšanas rezultātā var apdraudēt cilvēku dzīvību un veselību, vidi un materiālās vērtības. Minimālās prasības, izmantojot bīstamās iekārtas:
2. lietojot bīstamo iekārtu, jānodrošina Nodarbinātā apmācība atbilstoši Latvijas Republikā spēkā esošajiem normatīvajiem aktiem, bīstamās iekārtas reģistrēšana un pārbaude;
2. Nodarbinātajam, veicot Darbus, jābūt aprīkotam ar aizsarglīdzekļiem un aizsargaprīkojumu, ja tāds ir norādīts ražotāja instrukcijā vai nepieciešams lietojot  bīstamo iekārtu;
2. veicot bīstamo iekārtu tehnisko uzraudzību un pārbaudi, Darbs jāveic tā, lai nodrošinātu citu iesaistīto drošību un veselību;
2. nepielaist Darbu veikšanai neapmācītas un nepiederošas personas.
5. Ugunsbīstamie darbi ir darbi, kuros izmanto atklātu liesmu vai kuros rodas dzirksteles, kā arī citi darbi, kas var izraisīt aizdegšanos. Minimālās prasības, veicot ugunsbīstamos darbus:
3. pirms Darbu uzsākšanas Izpildītājam jāsagatavo norīkojums atbilstoši Latvijas Republikā spēkā esošajiem normatīvajiem aktiem un jānosūta Pasūtītājam uz e-pasta adresi: drosiba@rigassatiksme.lv. Pirms norīkojuma sagatavošanas jānovērtē darbu veikšanas vieta un jānosaka darbu izpildes secība, nepieciešamie ugunsdzēsības līdzekļi, darba vietas kontroles kārtība pēc darba beigām vai pārtraukumos;
3. Izpildītājs nodrošina Nodarbinātajam nepieciešamo Latvijas Republikā spēkā esošajos normatīvajos aktos noteikto kvalifikāciju un instruktāžu ugunsbīstamo darbu veikšanai;
3. Izpildītājs vietu, kur paredzēts veikt ugunsbīstamos darbus, 5 m (piecu metru) attālumā atbrīvo no degtspējīgiem materiāliem, ja tas nav iespējams, tos aizsargā no aizdegšanās ar palīgmateriāliem;
3. Izpildītājs ugunsbīstamo darbu vietas uzraudzību nodrošina vismaz 4h (četras stundas) pēc ugunsbīstamo darbu pabeigšanas.
1. Izpildītāja un Nodarbinātā rīcība Avārijas vai Ārkārtas situācijā
6. Avārijas situācijā Objektā rīcības secība jāizvērtē atbilstoši notikumam:
0. konstatējot Avārijas situāciju, nekavējoties jāpārtrauc Darbi un jāuzsāk seku likvidācija un situācijas informēšanas pasākumi;
0. jāpārtrauc cēloni, kura rezultātā notikusi avārija, ja tas ir iespējams un neapdraud Nodarbinātā veselību un dzīvību;
0. jānorobežo avārijas vieta, lai nepieļautu cilvēku nejaušu iekļūšanu bīstamajā zonā;
0. jāziņo Līgumā norādītajai kontaktpersonai/atbildīgai personai un Pasūtītāja vecākajam centrālajam dispečerim uz mobilo tālruni 29498512 un jārīkojas atbilstoši saņemtajām norādēm.
6. Ja Objektā ir apdraudēta cilvēka dzīvība un veselība, ir noticis nelaimes gadījums, rīcības secība jāizvērtē atbilstoši notikumam:
1. nekavējoties jāsniedz pirmā palīdzība, izmantojot pirmās palīdzības aptieciņā esošos materiālus;
1. jāveic atdzīvināšanas pasākumi, ja nepieciešams, un atdzīvināšanas pasākumus var veikt speciāli apmācīts Nodarbinātais;
1. jāizsauc un jāsagaida Neatliekamā medicīniskā palīdzība (tālrunis 113 vai 112);
1. jāziņo Līgumā norādītajai kontaktpersonai/atbildīgai personai par notikušo Ārkārtas situāciju;
1. Izpildītājam jāveic nelaimes gadījuma izmeklēšana atbilstoši Latvijas Republikā spēkā esošajiem normatīvajiem aktiem.
6. Ārkārtas situācijā Objektā, ja ir izcēlies ugunsgrēks vai aizdegšanās, rīcības secība jāizvērtē atbilstoši notikumam:
2. jādzēš aizdegšanās ar pieejamiem ugunsdzēsības līdzekļiem, ja tas neapdraud Nodarbinātā veselību un dzīvību;
2. nekavējoties evakuēties, ja nav zināma ugunsgrēka izcelšanās vieta, ir piedūmota telpa;
2. nekavējoties evakuēties,  ja atskan ugunsgrēka trauksmes signāls, arī situācijā, ja nav pamanīts ugunsgrēks;
2. nospiest Objektā esošo trauksmes pogu, ja ugunsgrēka trauksme nav iedarbojusies automātiski un šāda poga ir uzstādīta; 
2. jāziņo Valsts ugunsdzēsības dienestam (tālrunis 112);
2. jāziņo Līgumā norādītajai kontaktpersonai/atbildīgai personai un Pasūtītāja vecākajam centrālajam dispečerim uz mobilo tālruni 29498512 un jārīkojas atbilstoši saņemtajām norādēm.
1. ATBILDĪBA
2. Pasūtītājs ir atbildīgs par Izpildītāja informēšanu par Noteikumiem. Izpildītājs, parakstot Līgumu, kura pielikums ir Noteikumi, apņemas ievērot Noteikumus un nodrošina, ka tos ievēro Izpildītājs un tā piesaistītie apakšuzņēmēji un to Nodarbinātie. 
2. Pasūtītājam ir tiesības kontrolēt un konsultēt Izpildītāju darba drošības un vides aizsardzības jautājumos. Izpildītājam pēc Pasūtītāja pārstāvju pieprasījuma ir pienākums uzrādīt darba aizsardzības dokumentāciju, piemēram, instrukcijas, instrukciju reģistrācijas žurnālus, obligāto veselības pārbaužu kartes, darba vides risku novērtējumu u.c.
2. Pasūtītājam ir tiesības apsekot Darba vietu, konstatēt, kā arī fiksēt, vai Izpildītājs un Nodarbinātais ievēro Noteikumos, Līgumā un Latvijas Republikā spēkā esošajos normatīvajos aktos Izpildītājam noteikto Darbu izpildes kārtību, darba aizsardzības, ugunsdrošības, elektrodrošības, vides aizsardzības un citu prasības.
2. Pasūtītājam ir tiesības:
3. pirmo reizi konstatējot kādu no Noteikumu 3.8.1. -  3.8.5. punktā norādītajiem pārkāpumiem, izteikt Izpildītājam rakstisku brīdinājumu. Otro reizi konstatējot to pašu pārkāpumu, Līguma izpildes ietvaros, piemērot Izpildītājam līgumsodu Noteikumu pielikumā noteiktajā apmērā;
3. konstatējot kādu no Noteikumu pielikuma 3.8.6. – 3.8.11. punktā norādītajiem pārkāpumiem, piemērot Izpildītājam līgumsodu Noteikumu 3.8. punktā noteiktajā apmērā;
3. būtisku pārkāpumu gadījumā pārtraukt Darbu izpildi līdz pārkāpuma novēršanai un piemērot Izpildītājam līgumsodu Noteikumu 3.4.1. vai 3.4.2. punktā noteiktajā kārtībā. Darbu izpildes pārtraukuma termiņš nav uzskatāms par Darbu izpildes termiņa pagarinājumu.
2. Izpildītājs ir atbildīgs par iepazīšanos ar Noteikumiem un par Noteikumos noteikto prasību nodrošināšanu, veicot Darbus Objektos. Izpildītājs ir atbildīgs par visu tā piesaistīto apakšuzņēmēju iepazīstināšnu ar Noteikumiem un par to, lai apakšuzņēmēji ievēro Noteikumus. 
2. Izpildītājam ir pienākums pēc Pasūtītāja pārstāvja pieprasījuma uzrādīt ar Darbu izpildi saistīto darba aizsardzības, ugunsdrošības, elektrodrošības un vides aizsardzības dokumentāciju.
2. Nodarbinātajiem ir pienākums ievērot Noteikumus visā Darbu veikšanas laikā Objektā.
2. Pasūtītājam ir tiesības piemērot Izpildītājam šādus līgumsodus:
	Nr.
	Pārkāpumi
	Līgumsoda apmērs, EUR bez PVN

	3.8.1.
	Caurlaižu režīma neievērošana vai Ministru kabineta 2015. gada 2. jūnija noteikumu Nr.279 “Ceļu satiksmes noteikumi” pārkāpšana Objektā. 
Nodarbinātajam nav apliecības, kurā identificējams Nodarbinātais un tā darba devējs. 
	EUR 30,00 par katru reizi

	3.8.2.
	Nodarbinātais darbu veic bez atbilstošiem individuāliem aizsardzības līdzekļiem vai individuālie aizsardzības līdzekļi nav tehniskā kārtībā. 
	EUR 70,00 par katru reizi

	3.8.3.
	Darba vieta un darba zona nav atbilstoši norobežota.
Nav nodrošināti ugunsdzēsības līdzekļi vai pirmās palīdzības aptieciņa. 
Darba vieta nav sakārtota vai ir uzkrāti atkritumi, vai bīstamie atkritumi ir neatbilstoši iepakoti vai novietoti.
Darba instrumenti vai aprīkojums nav tehniskā kārtībā vai nav pārbaudīti, vai atbilstoši marķēti.
	EUR 70,00 par katru reizi

	3.8.4.
	Darbs augstumā tiek veikts ar neatbilstošām kāpnēm vai sastatnēm, vai neizmantojot kolektīvos vai individuālos aizsardzības līdzekļus.
Augstkāpēju darbs vai darbs uz jumta tiek veikts bez atbilstoša aprīkojuma vai neveicot stiprināšanos pie drošiem enkurpunktiem.
	EUR 70,00 par katru reizi

	3.8.5.
	Smēķēšana neatļautā vietā.
	EUR 70,00 par katru reizi

	3.8.6.
	Nodarbinātā atrašanās alkohola, narkotisko vai citu apreibinošo vielu ietekmē Objektā.
Nodarbinātais neatstāj Objektu pēc Pasūtītāja darbinieku/apsardzes darbinieka aicinājuma, ja Pasūtītāja darbiniekam, ir aizdomas par to, ka Nodarbinātais ir alkohola, narkotisko vai citu apreibinošo vielu ietekmē. 
Izpildītāja pārstāvis neierodas Objektā, lai reaģētu uz Pasūtītāja pārstāvja norādītajām aizdomām par Nodarbinātā atrašanos alkohola, narkotisko vai citu apreibinošo vielu ietekmē.
	EUR 140,00 par katru reizi

	3.8.7.
	Bojātu vai nepārbaudītu bīstamo iekārtu ekspluatācija.
	EUR 500,00 par katru apsekošanas (pārbaudes) reizi

	3.8.8.
	Veicot ugunsbīstamos darbus, ir neatbilstoši iekārtota darba vieta vai nav sagatavots un parakstīts norīkojums ugunsbīstamiem darbiem.
	EUR 300,00 par katru apsekošanas (pārbaudes) reizi

	3.8.9.
	Nav paziņots par darba gaitā notikušu traumu, incidentu, avāriju vai nelaimes gadījumu.
	EUR 140,00 par katru reizi

	3.8.10.
	Vides aizsardzības prasību neievērošana vai vides incidentu izraisīšana. 
Atkritumu apsaimniekošanas pārkāpums teritorijā (netiek atkritumi šķiroti pa grupām vai nepareizi šķiroti, vai teritorijas piegružošana). 
Ķīmisko vielu apsaimniekošana neatbilstoši normatīvo aktu prasībām (piemēram, nav vai nepareizs marķējums, neatbilstošs iepakojums, neatbilstoša uzglabāšana, drošības datu lapas neesamība vai neatbilstība). 
Ķīmisko vielu noplūdes izraisīšana apkārtējā vidē (piemēram, eļļa vai degviela no tehnikas), kas radusies neatbilstoša, bojāta aprīkojuma vai darbinieka vainojamas rīcības rezultātā. 
Vides (gaisa) piesārņojuma (piemēram, putekļu emisija) izraisīšana, izmantojot neatbilstošu aprīkojumu vai aprīkojuma avārijas rezultātā, kas radusies neatbilstoša, bojāta aprīkojuma vai darbinieka vainojamas rīcības rezultātā. 
Transportlīdzekļu vai tehnikas mazgāšana vai tīrīšana neatļautā vietā un veidā. 
Neinformēšana par vides incidentu. 
Notekūdeņu novadīšana tam neparedzētā vietā. 
Koku, krūmu vai zaļās zonas bojāšana.
	EUR 300,00 par katru reizi

	3.8.11.
	Pārkāpumi, kuri nav norādīti šajā sarakstā, bet ir secināmi no šiem noteikumiem, ugunsdrošības noteikumiem un citiem Latvijas Republikā spēkā esošajiem normatīvajiem aktiem darba aizsardzības, elektrodrošības vai vides aizsardzības jomā.
	EUR 200,00 par katru apsekošanas (pārbaudes) reizi



2. Izpildītājs ir atbildīgs un sedz zaudējumus, kas Pasūtītājam radušies Izpildītāja darba aizsardzības, ugunsdrošības, elektrodrošības, vides vai normatīvo aktu prasību neievērošanas dēļ (piemēram, ja pārkāpumu vai nedrošu darba paņēmienu dēļ apturēti darbi, no darba vietām izraidīti Nodarbinātie vai Pasūtītāja darbinieki utt.). 

Rigas satiksme

KLIENTU APKALPOSANAS STANDARTS

“Rigas satiksmes” darbinieki apkalpo klientus, ievérojot normativajos aktos noteiktas prasibas,
“Rigas satiksmes” Etikas kodeksu un $o standartu. Standarts nosaka saisto3as prasibas visiem
darbiniekiem, kuri nodrosina “Rigas satiksmes” klientu apkalposanu, ka ari klientiem, kuri
izmanto "Rigas satiksmes" pakalpojumu.

"Rigas satiksmes" vértibas

N Atbildiba Drosiba
A \id
- Més atbildam par savu ricibu un Més apzinamies, ka drosiba ir masu
A risinajumiem stabilitates pamats
Attistiba Sadarbiba
@ Més attistamies un censamies bat arvien “ Més sadarbojamies, lai sasniegtu masu
efektivaki, domajot par sabiedribu un vidi kopéjos mérkus

Pildot darba pienakumus, “Rigas satiksmes” darbinieki:

« ievéro normativajos aktos noteiktas prasibas, ir taisnigi un godigi;

o irversti uz sadarbibu un saskarsmé ar klientu ir kompetenti, zinosi un atbildigi;

 sazinas ar klientu, izvértéjot klientam értako sazinas formu;

« izturas vienlidzigi pret visiem klientiem neatkarigi no dzimuma, tautibas, religiskas parliecibas, izglitibas,
socialas izcelsmes vai citiem apstakliem;

« ievéro étikas un uzvedibas normas un pamatprincipus, taja skaita gérbjas atbilstosi darba pienakumiem;

« pakalpojuma sniegsanas atteikuma gadijuma informé klientu par iemesliem un pamato to ar normativo aktu
prasibam;

« atzist savas kladas, atvainojas par tam un veic darbibas, lai tas labotu;

« veic personas datu apstradi atbilstosi normativajos aktos noteiktam prasibam;

o izverté klientu ieteikumus un priekslikumus turpmakai uzlabojumu apkoposanai un ieviesanai;

« izskatot klientu stdzibas, ir taisnigi, objektivi un neparprotami;

« neizpau? konfidencialu informaciju, iznemot normativajos aktos noteiktajos gadijumos;

« apkalpojot klientus, nekavéjoties sniedz atbildi uz jautajumu vai specifisku jautajumu gadijuma — péc iespéjas
Tsaka laika.




